pli: Vuttañhetaṁ bhagavatā vuttamarahatāti me sutaṁ:


nikaya: iti

layer: root

title_pli: Itivuttaka 62 Tikanipāta

pli: “Tīṇimāni, bhikkhave, indriyāni.


pli: Katamāni tīṇi?


pli: imāni kho, bhikkhave, tīṇi indriyānī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sekhassa sikkhamānassa,


pli: ujumaggānusārino;


pli: Khayasmiṁ paṭhamaṁ ñāṇaṁ,


pli: tato aññā anantarā.


pli: Tato aññāvimuttassa,


pli: ñāṇaṁ ve hoti tādino;


pli: Akuppā me vimuttīti,


pli: bhavasaṁyojanakkhayā.


pli: Sa ve indriyasampanno,


pli: santo santipade rato;


pli: Dhāreti antimaṁ dehaṁ,


pli: jetvā māraṁ savāhinin”ti.


pli: Ayampi attho vutto bhagavatā, iti me sutanti.


title_pli: Itivuttaka 63 Tikanipāta

pli: Itivuttaka 63


pli: Tikanipāta


pli: Dutiyavagga


pli: Addhāsutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, addhā.


pli: Katame tayo?


pli: Atīto addhā, anāgato addhā, paccuppanno addhā—


pli: ime kho, bhikkhave, tayo addhā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Akkheyyasaññino sattā,


pli: akkheyyasmiṁ patiṭṭhitā;


pli: Akkheyyaṁ apariññāya,


pli: yogamāyanti maccuno.


pli: Akkheyyañca pariññāya,


pli: akkhātāraṁ na maññati;


pli: Phuṭṭho vimokkho manasā,


pli: santipadamanuttaraṁ.


pli: Sa ve akkheyyasampanno,


pli: santo santipade rato;


pli: Saṅkhāya sevī dhammaṭṭho,


pli: saṅkhyaṁ nopeti vedagū”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 64 Tikanipāta

pli: Itivuttaka 64


pli: Tikanipāta


pli: Dutiyavagga


pli: Duccaritasutta


pli: Vuttañhetaṁ bhagavatā vuttamarahatāti me sutaṁ:


pli: “Tīṇimāni, bhikkhave, duccaritāni.


pli: Katamāni tīṇi?


pli: imāni kho, bhikkhave, tīṇi duccaritānī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāyaduccaritaṁ katvā,


pli: vacīduccaritāni ca;


pli: Manoduccaritaṁ katvā,


pli: yañcaññaṁ dosasaṁhitaṁ.


pli: Akatvā kusalaṁ kammaṁ,


pli: katvānākusalaṁ bahuṁ;


pli: Kāyassa bhedā duppañño,


pli: nirayaṁ sopapajjatī”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 65 Tikanipāta

pli: Itivuttaka 65


pli: Tikanipāta


pli: Dutiyavagga


pli: Sucaritasutta


pli: Vuttañhetaṁ bhagavatā vuttamarahatāti me sutaṁ:


pli: “Tīṇimāni, bhikkhave, sucaritāni.


pli: Katamāni tīṇi?


pli: imāni kho, bhikkhave, tīṇi sucaritānī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāyaduccaritaṁ hitvā,


pli: vacīduccaritāni ca;


pli: Manoduccaritaṁ hitvā,


pli: yañcaññaṁ dosasaṁhitaṁ.


pli: Akatvākusalaṁ kammaṁ,


pli: katvāna kusalaṁ bahuṁ;


pli: Kāyassa bhedā sappañño,


pli: saggaṁ so upapajjatī”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 66 Tikanipāta

pli: Itivuttaka 66


pli: Tikanipāta


pli: Dutiyavagga


pli: Soceyyasutta


pli: Vuttañhetaṁ bhagavatā vuttamarahatāti me sutaṁ:


pli: “Tīṇimāni, bhikkhave, soceyyāni.


pli: Katamāni tīṇi?


pli: imāni kho, bhikkhave, tīṇi soceyyānī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāyasuciṁ vacīsuciṁ,


pli: cetosucimanāsavaṁ;


pli: Suciṁ soceyyasampannaṁ,


pli: āhu sabbappahāyinan”ti.


pli: Sattamaṁ.


title_pli: Itivuttaka 67 Tikanipāta

pli: Itivuttaka 67


pli: Moneyyasutta


pli: “Tīṇimāni, bhikkhave, moneyyāni.


pli: imāni kho, bhikkhave, tīṇi moneyyānī”ti.


pli: “Kāyamuniṁ vacīmuniṁ,


pli: manomunimanāsavaṁ;


pli: Muniṁ moneyyasampannaṁ,


pli: āhu ninhātapāpakan”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 68 Tikanipāta

pli: Itivuttaka 68


pli: Tikanipāta


pli: Dutiyavagga


pli: Paṭhamarāgasutta


pli: Vuttañhetaṁ bhagavatā vuttamarahatāti me sutaṁ:


pli: “Yassa kassaci, bhikkhave, rāgo appahīno, doso appahīno, moho appahīno—


pli: ayaṁ vuccati, bhikkhave, ‘baddho mārassa paṭimukkassa mārapāso yathākāmakaraṇīyo pāpimato’.


pli: Yassa kassaci, bhikkhave, rāgo pahīno, doso pahīno, moho pahīno—


pli: ayaṁ vuccati, bhikkhave, ‘abaddho mārassa omukkassa mārapāso na yathākāmakaraṇīyo pāpimato’”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yassa rāgo ca doso ca,


pli: avijjā ca virājitā;


pli: Taṁ bhāvitattaññataraṁ,


pli: brahmabhūtaṁ tathāgataṁ;


pli: Buddhaṁ verabhayātītaṁ,


pli: āhu sabbappahāyinan”ti.


pli: Ayampi attho vutto bhagavatā, iti me sutanti.


title_pli: Itivuttaka 69 Tikanipāta

pli: Itivuttaka 69


pli: Tikanipāta


pli: Dutiyavagga


pli: Dutiyarāgasutta


pli: Vuttañhetaṁ bhagavatā vuttamarahatāti me sutaṁ:


pli: “Yassa kassaci, bhikkhave, bhikkhussa vā bhikkhuniyā vā rāgo appahīno, doso appahīno, moho appahīno—


pli: ayaṁ vuccati, bhikkhave, ‘atiṇṇo samuddaṁ saūmiṁ savīciṁ sāvaṭṭaṁ sagahaṁ sarakkhasaṁ’.


pli: Yassa kassaci, bhikkhave, bhikkhussa vā bhikkhuniyā vā rāgo pahīno, doso pahīno, moho pahīno—


pli: ayaṁ vuccati, bhikkhave, ‘atari samuddaṁ saūmiṁ savīciṁ sāvaṭṭaṁ sagahaṁ sarakkhasaṁ, tiṇṇo pāraṅgato thale tiṭṭhati brāhmaṇo’”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yassa rāgo ca doso ca,


pli: Avijjā ca virājitā;


pli: Somaṁ samuddaṁ sagahaṁ sarakkhasaṁ,


pli: Saūmibhayaṁ duttaraṁ accatāri.


pli: Saṅgātigo maccujaho nirūpadhi,


pli: Pahāsi dukkhaṁ apunabbhavāya;


pli: Atthaṅgato so na pamāṇameti,


pli: Amohayi maccurājanti brūmī”ti.


pli: Ayampi attho vutto bhagavatā, iti me sutanti.


pli: Dutiyo vaggo.


pli: Tassuddānaṁ


pli: Puññaṁ cakkhu atha indriyāni,


pli: Addhā ca caritaṁ duve soci;


pli: Muno atha rāgaduve,


pli: Puna vaggamāhu dutiyamuttamanti.


title_pli: Itivuttaka 7 Ekakanipāta

pli: Itivuttaka 7


pli: Ekakanipāta


pli: Paṭhamavagga


pli: Sabbapariññāsutta


pli: Vuttañhetaṁ bhagavatā vuttamarahatāti me sutaṁ:


pli: “Sabbaṁ, bhikkhave, anabhijānaṁ aparijānaṁ tattha cittaṁ avirājayaṁ appajahaṁ abhabbo dukkhakkhayāya.


pli: Sabbañca kho, bhikkhave, abhijānaṁ parijānaṁ tattha cittaṁ virājayaṁ pajahaṁ bhabbo dukkhakkhayāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yo sabbaṁ sabbato ñatvā,


pli: sabbatthesu na rajjati;


pli: Sa ve sabbapariññā so,


pli: sabbadukkhamupaccagā”ti.


pli: Ayampi attho vutto bhagavatā, iti me sutanti.


pli: Sattamaṁ.


title_pli: Itivuttaka 70 Tikanipāta

pli: Itivuttaka 70


pli: Tikanipāta


pli: Tatiyavagga


pli: Micchādiṭṭhikasutta


pli: “Diṭṭhā mayā, bhikkhave, sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā.


pli: Te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā.


pli: Taṁ kho panāhaṁ, bhikkhave, nāññassa samaṇassa vā brāhmaṇassa vā sutvā vadāmi.


pli: Diṭṭhā mayā, bhikkhave, sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā.


pli: Api ca, bhikkhave, yadeva sāmaṁ ñātaṁ sāmaṁ diṭṭhaṁ sāmaṁ viditaṁ tadevāhaṁ vadāmi.


pli: Te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Micchā manaṁ paṇidhāya,


pli: micchā vācañca bhāsiya;


pli: Micchā kammāni katvāna,


pli: kāyena idha puggalo.


pli: Appassutāpuññakaro,


pli: appasmiṁ idha jīvite;


pli: Kāyassa bhedā duppañño,


pli: nirayaṁ sopapajjatī”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 71 Tikanipāta

pli: Itivuttaka 71


pli: Tikanipāta


pli: Tatiyavagga


pli: Sammādiṭṭhikasutta


pli: Vuttañhetaṁ bhagavatā vuttamarahatāti me sutaṁ:


pli: “Diṭṭhā mayā, bhikkhave, sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā.


pli: Te kāyassa bhedā paraṁ maraṇā sugatiṁ saggaṁ lokaṁ upapannā.


pli: Taṁ kho panāhaṁ, bhikkhave, nāññassa samaṇassa vā brāhmaṇassa vā sutvā vadāmi.


pli: Diṭṭhā mayā, bhikkhave, sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā.


pli: Api ca, bhikkhave, yadeva sāmaṁ ñātaṁ sāmaṁ diṭṭhaṁ sāmaṁ viditaṁ tadevāhaṁ vadāmi.


pli: Te kāyassa bhedā paraṁ maraṇā sugatiṁ saggaṁ lokaṁ upapannā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sammā manaṁ paṇidhāya,


pli: sammā vācañca bhāsiya;


pli: Sammā kammāni katvāna,


pli: kāyena idha puggalo.


pli: Bahussuto puññakaro,


pli: appasmiṁ idha jīvite;


pli: Kāyassa bhedā sappañño,


pli: saggaṁ so upapajjatī”ti.


pli: Ayampi attho vutto bhagavatā, iti me sutanti.


title_pli: Itivuttaka 72 Tikanipāta

pli: Itivuttaka 72


pli: Tikanipāta


pli: Tatiyavagga


pli: Nissaraṇiyasutta


pli: Vuttañhetaṁ bhagavatā vuttamarahatāti me sutaṁ:


pli: “Tisso imā, bhikkhave, nissaraṇiyā dhātuyo.


pli: Katamā tisso?


pli: Kāmānametaṁ nissaraṇaṁ yadidaṁ nekkhammaṁ, rūpānametaṁ nissaraṇaṁ yadidaṁ āruppaṁ, yaṁ kho pana kiñci bhūtaṁ saṅkhataṁ paṭiccasamuppannaṁ nirodho tassa nissaraṇaṁ—


pli: imā kho, bhikkhave, tisso nissaraṇiyā dhātuyo”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāmanissaraṇaṁ ñatvā,


pli: rūpānañca atikkamaṁ;


pli: Sabbasaṅkhārasamathaṁ,


pli: phusaṁ ātāpi sabbadā.


pli: Sa ve sammaddaso bhikkhu,


pli: yato tattha vimuccati;


pli: Abhiññāvosito santo,


pli: sa ve yogātigo munī”ti.


pli: Ayampi attho vutto bhagavatā, iti me sutanti.


title_pli: Itivuttaka 73 Tikanipāta

pli: Itivuttaka 73


pli: Tikanipāta


pli: Tatiyavagga


pli: Santatarasutta


pli: Vuttañhetaṁ bhagavatā vuttamarahatāti me sutaṁ:


pli: “Rūpehi, bhikkhave, arūpā santatarā, arūpehi nirodho santataro”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Ye ca rūpūpagā sattā,


pli: ye ca arūpaṭṭhāyino;


pli: Nirodhaṁ appajānantā,


pli: āgantāro punabbhavaṁ.


pli: Ye ca rūpe pariññāya,


pli: arūpesu asaṇṭhitā;


pli: Nirodhe ye vimuccanti,


pli: te janā maccuhāyino.


pli: Kāyena amatadhātuṁ,


pli: phusayitvā nirūpadhiṁ;


pli: Upadhippaṭinissaggaṁ,


pli: sacchikatvā anāsavo;


pli: Deseti sammāsambuddho,


pli: asokaṁ virajaṁ padan”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 74 Tikanipāta

pli: Itivuttaka 74


pli: Tikanipāta


pli: Tatiyavagga


pli: Puttasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, puttā santo saṁvijjamānā lokasmiṁ.


pli: Katame tayo?


pli: Atijāto, anujāto, avajātoti.


pli: Kathañca, bhikkhave, putto atijāto hoti?


pli: Idha, bhikkhave, puttassa mātāpitaro honti—


pli: na buddhaṁ saraṇaṁ gatā, na dhammaṁ saraṇaṁ gatā, na saṅghaṁ saraṇaṁ gatā;


pli: pāṇātipātā appaṭiviratā, adinnādānā appaṭiviratā, kāmesumicchācārā appaṭiviratā, musāvādā appaṭiviratā, surāmerayamajjapamādaṭṭhānā appaṭiviratā, dussīlā pāpadhammā.


pli: Putto ca nesaṁ hoti—


pli: buddhaṁ saraṇaṁ gato, dhammaṁ saraṇaṁ gato, saṅghaṁ saraṇaṁ gato;


pli: pāṇātipātā paṭivirato, adinnādānā paṭivirato, kāmesumicchācārā paṭivirato, musāvādā paṭivirato, surāmerayamajjapamādaṭṭhānā paṭivirato, sīlavā kalyāṇadhammo.


pli: Evaṁ kho, bhikkhave, putto atijāto hoti.


pli: Kathañca, bhikkhave, putto anujāto hoti?


pli: buddhaṁ saraṇaṁ gatā, dhammaṁ saraṇaṁ gatā, saṅghaṁ saraṇaṁ gatā;


pli: pāṇātipātā paṭiviratā, adinnādānā paṭiviratā, kāmesumicchācārā paṭiviratā, musāvādā paṭiviratā, surāmerayamajjapamādaṭṭhānā paṭiviratā, sīlavanto kalyāṇadhammā.


pli: Puttopi nesaṁ hoti—


pli: Evaṁ kho, bhikkhave, putto anujāto hoti.


pli: Kathañca, bhikkhave, putto avajāto hoti?


pli: na buddhaṁ saraṇaṁ gato, na dhammaṁ saraṇaṁ gato, na saṅghaṁ saraṇaṁ gato;


pli: pāṇātipātā appaṭivirato, adinnādānā appaṭivirato, kāmesumicchācārā appaṭivirato, musāvādā appaṭivirato, surāmerayamajjapamādaṭṭhānā appaṭivirato, dussīlo pāpadhammo.


pli: Evaṁ kho, bhikkhave, putto avajāto hoti.


pli: Ime kho, bhikkhave, tayo puttā santo saṁvijjamānā lokasmin”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Atijātaṁ anujātaṁ,


pli: puttamicchanti paṇḍitā;


pli: Avajātaṁ na icchanti,


pli: yo hoti kulagandhano.


pli: Ete kho puttā lokasmiṁ,


pli: ye bhavanti upāsakā;


pli: Saddhā sīlena sampannā,


pli: vadaññū vītamaccharā;


pli: Cando abbhaghanā mutto,


pli: parisāsu virocare”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 75 Tikanipāta

pli: Itivuttaka 75


pli: Tikanipāta


pli: Tatiyavagga


pli: Avuṭṭhikasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Kathañca, bhikkhave, puggalo avuṭṭhikasamo hoti?


pli: Idha, bhikkhave, ekacco puggalo sabbesaññeva na dātā hoti, samaṇabrāhmaṇakapaṇaddhikavanibbakayācakānaṁ annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ.


pli: Evaṁ kho, bhikkhave, puggalo avuṭṭhikasamo hoti.


pli: Kathañca, bhikkhave, puggalo padesavassī hoti?


pli: Idha, bhikkhave, ekacco puggalo ekaccānaṁ dātā hoti, ekaccānaṁ na dātā hoti samaṇabrāhmaṇakapaṇaddhikavanibbakayācakānaṁ annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ.


pli: Evaṁ kho, bhikkhave, puggalo padesavassī hoti.


pli: Kathañca, bhikkhave, puggalo sabbatthābhivassī hoti?


pli: Idha, bhikkhave, ekacco puggalo sabbesaṁva deti, samaṇabrāhmaṇakapaṇaddhikavanibbakayācakānaṁ annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ.


pli: Evaṁ kho, bhikkhave, puggalo sabbatthābhivassī hoti.


pli: Ime kho, bhikkhave, tayo puggalā santo saṁvijjamānā lokasmin”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Na samaṇe na brāhmaṇe,


pli: Na kapaṇaddhikavanibbake;


pli: Laddhāna saṁvibhājeti,


pli: Annaṁ pānañca bhojanaṁ;


pli: Taṁ ve avuṭṭhikasamoti,


pli: Āhu naṁ purisādhamaṁ.


pli: Ekaccānaṁ na dadāti,


pli: ekaccānaṁ pavecchati;


pli: Taṁ ve padesavassīti,


pli: āhu medhāvino janā.


pli: Subhikkhavāco puriso,


pli: sabbabhūtānukampako;


pli: Āmodamāno pakireti,


pli: detha dethāti bhāsati.


pli: Yathāpi megho thanayitvā,


pli: gajjayitvā pavassati;


pli: Thalaṁ ninnañca pūreti,


pli: abhisandantova vārinā.


pli: Evamevaṁ idhekacco,


pli: puggalo hoti tādiso;


pli: Dhammena saṁharitvāna,


pli: uṭṭhānādhigataṁ dhanaṁ;


pli: Tappeti annapānena,


pli: sammā patte vanibbake”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 76 Tikanipāta

pli: Itivuttaka 76


pli: Tikanipāta


pli: Tatiyavagga


pli: Sukhapatthanāsutta


pli: Vuttañhetaṁ bhagavatā vuttamarahatāti me sutaṁ:


pli: “Tīṇimāni, bhikkhave, sukhāni patthayamāno sīlaṁ rakkheyya paṇḍito.


pli: Katamāni tīṇi?


pli: Pasaṁsā me āgacchatūti sīlaṁ rakkheyya paṇḍito, bhogā me uppajjantūti sīlaṁ rakkheyya paṇḍito, kāyassa bhedā paraṁ maraṇā sugatiṁ saggaṁ lokaṁ upapajjissāmīti sīlaṁ rakkheyya paṇḍito.


pli: Imāni kho, bhikkhave, tīṇi sukhāni patthayamāno sīlaṁ rakkheyya paṇḍito”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sīlaṁ rakkheyya medhāvī,


pli: patthayāno tayo sukhe;


pli: Pasaṁsaṁ vittalābhañca,


pli: pecca sagge pamodanaṁ.


pli: Akarontopi ce pāpaṁ,


pli: karontamupasevati;


pli: Saṅkiyo hoti pāpasmiṁ,


pli: avaṇṇo cassa rūhati.


pli: Yādisaṁ kurute mittaṁ,


pli: yādisaṁ cūpasevati;


pli: Sa ve tādisako hoti,


pli: sahavāso hi tādiso.


pli: Sevamāno sevamānaṁ,


pli: samphuṭṭho samphusaṁ paraṁ;


pli: Saro diddho kalāpaṁva,


pli: alittamupalimpati;


pli: Upalepabhayā dhīro,


pli: neva pāpasakhā siyā.


pli: Pūtimacchaṁ kusaggena,


pli: yo naro upanayhati;


pli: Kusāpi pūti vāyanti,


pli: evaṁ bālūpasevanā.


pli: Tagarañca palāsena,


pli: Pattāpi surabhi vāyanti,


pli: evaṁ dhīrūpasevanā.


pli: Tasmā pattapuṭasseva,


pli: ñatvā sampākamattano;


pli: Asante nupaseveyya,


pli: sante seveyya paṇḍito;


pli: Asanto nirayaṁ nenti,


pli: santo pāpenti suggatin”ti.


pli: Ayampi attho vutto bhagavatā, iti me sutanti.


pli: Sattamaṁ.


title_pli: Itivuttaka 77 Tikanipāta

pli: Itivuttaka 77


pli: Tikanipāta


pli: Tatiyavagga


pli: Bhidurasutta


pli: Vuttañhetaṁ bhagavatā vuttamarahatāti me sutaṁ:


pli: “Bhidurāyaṁ, bhikkhave, kāyo, viññāṇaṁ virāgadhammaṁ, sabbe upadhī aniccā dukkhā vipariṇāmadhammā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāyañca bhiduraṁ ñatvā,


pli: Viññāṇañca virāgunaṁ;


pli: Upadhīsu bhayaṁ disvā,


pli: Jātimaraṇamaccagā;


pli: Sampatvā paramaṁ santiṁ,


pli: Kālaṁ kaṅkhati bhāvitatto”ti.


pli: Aṭṭhamaṁ.


title_pli: Itivuttaka 78 Tikanipāta

pli: Itivuttaka 78


pli: Dhātusosaṁsandanasutta


pli: “Dhātuso, bhikkhave, sattā sattehi saddhiṁ saṁsandanti samenti.


pli: Hīnādhimuttikā sattā hīnādhimuttikehi sattehi saddhiṁ saṁsandanti samenti,


pli: kalyāṇādhimuttikā sattā kalyāṇādhimuttikehi sattehi saddhiṁ saṁsandanti samenti.


pli: Atītampi, bhikkhave, addhānaṁ dhātusova sattā sattehi saddhiṁ saṁsandiṁsu samiṁsu.


pli: Hīnādhimuttikā sattā hīnādhimuttikehi sattehi saddhiṁ saṁsandiṁsu samiṁsu,


pli: kalyāṇādhimuttikā sattā kalyāṇādhimuttikehi sattehi saddhiṁ saṁsandiṁsu samiṁsu.


pli: Anāgatampi, bhikkhave, addhānaṁ dhātusova sattā sattehi saddhiṁ saṁsandissanti samessanti.


pli: Hīnādhimuttikā sattā hīnādhimuttikehi sattehi saddhiṁ saṁsandissanti samessanti,


pli: kalyāṇādhimuttikā sattā kalyāṇādhimuttikehi sattehi saddhiṁ saṁsandissanti samessanti.


pli: Etarahipi, bhikkhave, paccuppannaṁ addhānaṁ dhātusova sattā sattehi saddhiṁ saṁsandanti samenti.


pli: kalyāṇādhimuttikā sattā kalyāṇādhimuttikehi sattehi saddhiṁ saṁsandanti samentī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Saṁsaggā vanatho jāto,


pli: asaṁsaggena chijjati;


pli: Parittaṁ dārumāruyha,


pli: yathā sīde mahaṇṇave.


pli: Evaṁ kusītamāgamma,


pli: sādhujīvīpi sīdati;


pli: Tasmā taṁ parivajjeyya,


pli: kusītaṁ hīnavīriyaṁ.


pli: Pavivittehi ariyehi,


pli: pahitattehi jhāyibhi;


pli: Niccaṁ āraddhaviriyehi,


pli: paṇḍitehi sahāvase”ti.


pli: Ayampi attho vutto bhagavatā, iti me sutanti.


title_pli: Itivuttaka 79 Tikanipāta

pli: Itivuttaka 79


pli: Tikanipāta


pli: Tatiyavagga


pli: Parihānasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, dhammā sekhassa bhikkhuno parihānāya saṁvattanti.


pli: Katame tayo?


pli: Idha, bhikkhave, sekho bhikkhu kammārāmo hoti, kammarato, kammārāmatamanuyutto;


pli: bhassārāmo hoti, bhassarato, bhassārāmatamanuyutto;


pli: niddārāmo hoti, niddārato, niddārāmatamanuyutto.


pli: Ime kho, bhikkhave, tayo dhammā sekhassa bhikkhuno parihānāya saṁvattanti.


pli: Tayome, bhikkhave, dhammā sekhassa bhikkhuno aparihānāya saṁvattanti.


pli: Idha, bhikkhave, sekho bhikkhu na kammārāmo hoti, na kammarato, na kammārāmatamanuyutto;


pli: na bhassārāmo hoti, na bhassarato, na bhassārāmatamanuyutto;


pli: na niddārāmo hoti, na niddārato, na niddārāmatamanuyutto.


pli: Ime kho, bhikkhave, tayo dhammā sekhassa bhikkhuno aparihānāya saṁvattantī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kammārāmo bhassārāmo,


pli: Niddārāmo ca uddhato;


pli: Abhabbo tādiso bhikkhu,


pli: Phuṭṭhuṁ sambodhimuttamaṁ.


pli: Tasmā hi appakiccassa,


pli: Appamiddho anuddhato;


pli: Bhabbo so tādiso bhikkhu,


pli: Phuṭṭhuṁ sambodhimuttaman”ti.


pli: Ayampi attho vutto bhagavatā, iti me sutanti.


pli: Tatiyo vaggo.


pli: Tassuddānaṁ


pli: Dve diṭṭhī nissaraṇaṁ rūpaṁ,


pli: putto avuṭṭhikena ca;


pli: Sukhā ca bhiduro dhātu,


pli: parihānena te dasāti.


title_pli: Itivuttaka 8 Ekakanipāta

pli: Itivuttaka 8


pli: Ekakanipāta


pli: Paṭhamavagga


pli: Mānapariññāsutta


pli: Vuttañhetaṁ bhagavatā vuttamarahatāti me sutaṁ:


pli: “Mānaṁ, bhikkhave, anabhijānaṁ aparijānaṁ tattha cittaṁ avirājayaṁ appajahaṁ abhabbo dukkhakkhayāya.


pli: Mānañca kho, bhikkhave, abhijānaṁ parijānaṁ tattha cittaṁ virājayaṁ pajahaṁ bhabbo dukkhakkhayāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Mānupetā ayaṁ pajā,


pli: mānaganthā bhave ratā;


pli: Mānaṁ aparijānantā,


pli: āgantāro punabbhavaṁ.


pli: Ye ca mānaṁ pahantvāna,


pli: vimuttā mānasaṅkhaye;


pli: Te mānaganthābhibhuno,


pli: sabbadukkhamupaccagun”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 80 Tikanipāta

pli: Itivuttaka 80


pli: Tikanipāta


pli: Catutthavagga


pli: Vitakkasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, akusalavitakkā.


pli: Katame tayo?


pli: Anavaññattipaṭisaṁyutto vitakko, lābhasakkārasilokapaṭisaṁyutto vitakko, parānuddayatāpaṭisaṁyutto vitakko.


pli: Ime kho, bhikkhave, tayo akusalavitakkā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Anavaññattisaṁyutto,


pli: lābhasakkāragāravo;


pli: Sahanandī amaccehi,


pli: ārā saṁyojanakkhayā.


pli: Yo ca puttapasuṁ hitvā,


pli: Vivāhe saṁharāni ca;


pli: Bhabbo so tādiso bhikkhu,


pli: Phuṭṭhuṁ sambodhimuttaman”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 81 Tikanipāta

pli: Itivuttaka 81


pli: Tikanipāta


pli: Catutthavagga


pli: Sakkārasutta


pli: Vuttañhetaṁ bhagavatā vuttamarahatāti me sutaṁ:


pli: “Diṭṭhā mayā, bhikkhave, sattā sakkārena abhibhūtā, pariyādinnacittā, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā.


pli: Diṭṭhā mayā, bhikkhave, sattā asakkārena abhibhūtā, pariyādinnacittā, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā.


pli: Diṭṭhā mayā, bhikkhave, sattā sakkārena ca asakkārena ca tadubhayena abhibhūtā, pariyādinnacittā, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā.


pli: Taṁ kho panāhaṁ, bhikkhave, nāññassa samaṇassa vā brāhmaṇassa vā sutvā vadāmi;


pli: (…) api ca, bhikkhave, yadeva me sāmaṁ ñātaṁ sāmaṁ diṭṭhaṁ sāmaṁ viditaṁ tamevāhaṁ vadāmi.


pli: Diṭṭhā mayā, bhikkhave, sattā sakkārena abhibhūtā, pariyādinnacittā, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā.


pli: Diṭṭhā mayā, bhikkhave, sattā sakkārena ca asakkārena ca tadubhayena abhibhūtā, pariyādinnacittā, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yassa sakkariyamānassa,


pli: asakkārena cūbhayaṁ;


pli: Samādhi na vikampati,


pli: appamādavihārino.


pli: Taṁ jhāyinaṁ sātatikaṁ,


pli: sukhumadiṭṭhivipassakaṁ;


pli: Upādānakkhayārāmaṁ,


pli: āhu sappuriso itī”ti.


pli: Ayampi attho vutto bhagavatā, iti me sutanti.


title_pli: Itivuttaka 82 Tikanipāta

pli: Itivuttaka 82


pli: Tikanipāta


pli: Catutthavagga


pli: Devasaddasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, devesu devasaddā niccharanti samayā samayaṁ upādāya.


pli: Katame tayo?


pli: Yasmiṁ, bhikkhave, samaye ariyasāvako kesamassuṁ ohāretvā kāsāyāni vatthāni acchādetvā agārasmā anagāriyaṁ pabbajjāya ceteti, tasmiṁ samaye devesu devasaddo niccharati:


pli: ‘eso ariyasāvako mārena saddhiṁ saṅgāmāya cetetī’ti.


pli: Ayaṁ, bhikkhave, paṭhamo devesu devasaddo niccharati samayā samayaṁ upādāya.


pli: Puna caparaṁ, bhikkhave, yasmiṁ samaye ariyasāvako sattannaṁ bodhipakkhiyānaṁ dhammānaṁ bhāvanānuyogamanuyutto viharati, tasmiṁ samaye devesu devasaddo niccharati:


pli: ‘eso ariyasāvako mārena saddhiṁ saṅgāmetī’ti.


pli: Ayaṁ, bhikkhave, dutiyo devesu devasaddo niccharati samayā samayaṁ upādāya.


pli: Puna caparaṁ, bhikkhave, yasmiṁ samaye ariyasāvako āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati, tasmiṁ samaye devesu devasaddo niccharati:


pli: ‘eso ariyasāvako vijitasaṅgāmo tameva saṅgāmasīsaṁ abhivijiya ajjhāvasatī’ti.


pli: Ayaṁ, bhikkhave, tatiyo devesu devasaddo niccharati samayā samayaṁ upādāya.


pli: Ime kho, bhikkhave, tayo devesu devasaddā niccharanti samayā samayaṁ upādāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Disvā vijitasaṅgāmaṁ,


pli: sammāsambuddhasāvakaṁ;


pli: Devatāpi namassanti,


pli: mahantaṁ vītasāradaṁ.


pli: Namo te purisājañña,


pli: yo tvaṁ dujjayamajjhabhū;


pli: Jetvāna maccuno senaṁ,


pli: vimokkhena anāvaraṁ.


pli: Iti hetaṁ namassanti,


pli: devatā pattamānasaṁ;


pli: Tañhi tassa na passanti,


pli: yena maccuvasaṁ vaje”ti.


pli: Ayampi attho vutto bhagavatā, iti me sutanti.


title_pli: Itivuttaka 83 Tikanipāta

pli: Itivuttaka 83


pli: Tikanipāta


pli: Catutthavagga


pli: Pañcapubbanimittasutta


pli: Vuttañhetaṁ bhagavatā vuttamarahatāti me sutaṁ:


pli: “Yadā, bhikkhave, devo devakāyā cavanadhammo hoti, pañcassa pubbanimittāni pātubhavanti—


pli: mālā milāyanti, vatthāni kilissanti, kacchehi sedā muccanti, kāye dubbaṇṇiyaṁ okkamati, sake devo devāsane nābhiramatīti.


pli: Tamenaṁ, bhikkhave, devā ‘cavanadhammo ayaṁ devaputto’ti iti viditvā tīhi vācāhi anumodenti:


pli: ‘ito, bho, sugatiṁ gaccha.


pli: Sugatiṁ gantvā suladdhalābhaṁ labha.


pli: Suladdhalābhaṁ labhitvā suppatiṭṭhito bhavāhī’”ti.


pli: Evaṁ vutte, aññataro bhikkhu bhagavantaṁ etadavoca:


pli: “kiṁ nu kho, bhante, devānaṁ sugatigamanasaṅkhātaṁ.


pli: Kiñca, bhante, devānaṁ suladdhalābhasaṅkhātaṁ.


pli: Kiṁ pana, bhante, devānaṁ suppatiṭṭhitasaṅkhātan”ti?


pli: “Manussattaṁ kho, bhikkhu, devānaṁ sugatigamanasaṅkhātaṁ.


pli: Yaṁ manussabhūto samāno tathāgatappavedite dhammavinaye saddhaṁ paṭilabhati;


pli: idaṁ kho, bhikkhu, devānaṁ suladdhalābhasaṅkhātaṁ.


pli: Sā kho panassa saddhā niviṭṭhā hoti mūlajātā patiṭṭhitā daḷhā asaṁhāriyā samaṇena vā brāhmaṇena vā devena vā mārena vā brahmunā vā kenaci vā lokasmiṁ;


pli: idaṁ kho, bhikkhu, devānaṁ suppatiṭṭhitasaṅkhātan”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yadā devo devakāyā,


pli: cavati āyusaṅkhayā;


pli: Tayo saddā niccharanti,


pli: devānaṁ anumodataṁ.


pli: ‘Ito bho sugatiṁ gaccha,


pli: manussānaṁ sahabyataṁ;


pli: Manussabhūto saddhamme,


pli: labha saddhaṁ anuttaraṁ.


pli: Sā te saddhā niviṭṭhassa,


pli: mūlajātā patiṭṭhitā;


pli: Yāvajīvaṁ asaṁhīrā,


pli: saddhamme suppavedite.


pli: Kāyaduccaritaṁ hitvā,


pli: vacīduccaritāni ca;


pli: Manoduccaritaṁ hitvā,


pli: yañcaññaṁ dosasañhitaṁ.


pli: Kāyena kusalaṁ katvā,


pli: vācāya kusalaṁ bahuṁ;


pli: Manasā kusalaṁ katvā,


pli: appamāṇaṁ nirūpadhiṁ.


pli: Tato opadhikaṁ puññaṁ,


pli: katvā dānena taṁ bahuṁ;


pli: Aññepi macce saddhamme,


pli: brahmacariye nivesaya’.


pli: Imāya anukampāya,


pli: devā devaṁ yadā vidū;


pli: Cavantaṁ anumodenti,


pli: ehi deva punappunan”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 84 Tikanipāta

pli: Itivuttaka 84


pli: Tikanipāta


pli: Catutthavagga


pli: Bahujanahitasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome puggalā loke uppajjamānā uppajjanti bahujanahitāya bahujanasukhāya lokānukampāya atthāya hitāya sukhāya devamanussānaṁ.


pli: Katame tayo?


pli: Idha, bhikkhave, tathāgato loke uppajjati arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā.


pli: So dhammaṁ deseti ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāseti.


pli: Ayaṁ, bhikkhave, paṭhamo puggalo loke uppajjamāno uppajjati bahujanahitāya bahujanasukhāya lokānukampāya atthāya hitāya sukhāya devamanussānaṁ.


pli: Puna caparaṁ, bhikkhave, tasseva satthu sāvako arahaṁ hoti khīṇāsavo vusitavā katakaraṇīyo ohitabhāro anuppattasadattho parikkhīṇabhavasaṁyojano sammadaññāvimutto.


pli: Ayaṁ, bhikkhave, dutiyo puggalo loke uppajjamāno uppajjati bahujanahitāya bahujanasukhāya lokānukampāya atthāya hitāya sukhāya devamanussānaṁ.


pli: Puna caparaṁ, bhikkhave, tasseva satthu sāvako sekho hoti pāṭipado bahussuto sīlavatūpapanno.


pli: Sopi dhammaṁ deseti ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāseti.


pli: Ayaṁ, bhikkhave, tatiyo puggalo loke uppajjamāno uppajjati bahujanahitāya bahujanasukhāya lokānukampāya atthāya hitāya sukhāya devamanussānaṁ.


pli: Ime kho, bhikkhave, tayo puggalā loke uppajjamānā uppajjanti bahujanahitāya bahujanasukhāya lokānukampāya atthāya hitāya sukhāya devamanussānan”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Satthā hi loke paṭhamo mahesi,


pli: Tassanvayo sāvako bhāvitatto;


pli: Athāparo pāṭipadopi sekho,


pli: Bahussuto sīlavatūpapanno.


pli: Ete tayo devamanussaseṭṭhā,


pli: Pabhaṅkarā dhammamudīrayantā;


pli: Apāpuranti amatassa dvāraṁ,


pli: Yogā pamocenti bahujjanaṁ te.


pli: Ye satthavāhena anuttarena,


pli: Sudesitaṁ maggamanukkamanti;


pli: Idheva dukkhassa karonti antaṁ,


pli: Ye appamattā sugatassa sāsane”ti.


pli: Ayampi attho vutto bhagavatā, iti me sutanti.


pli: Pañcamaṁ.


title_pli: Itivuttaka 85 Tikanipāta

pli: Itivuttaka 85


pli: Tikanipāta


pli: Catutthavagga


pli: Asubhānupassīsutta


pli: Vuttañhetaṁ bhagavatā vuttamarahatāti me sutaṁ:


pli: “Asubhānupassī, bhikkhave, kāyasmiṁ viharatha;


pli: ānāpānassati ca vo ajjhattaṁ parimukhaṁ sūpaṭṭhitā hotu;


pli: Asubhānupassīnaṁ, bhikkhave, kāyasmiṁ viharataṁ yo subhāya dhātuyā rāgānusayo so pahīyati.


pli: Ānāpānassatiyā ajjhattaṁ parimukhaṁ sūpaṭṭhititāya ye bāhirā vitakkāsayā vighātapakkhikā, te na honti.


pli: Sabbasaṅkhāresu aniccānupassīnaṁ viharataṁ yā avijjā sā pahīyati, yā vijjā sā uppajjatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Asubhānupassī kāyasmiṁ,


pli: ānāpāne paṭissato;


pli: Sabbasaṅkhārasamathaṁ,


pli: passaṁ ātāpi sabbadā.


pli: Sa ve sammaddaso bhikkhu,


pli: yato tattha vimuccati;


pli: Abhiññāvosito santo,


pli: sa ve yogātigo munī”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 86 Tikanipāta

pli: Itivuttaka 86


pli: Tikanipāta


pli: Catutthavagga


pli: Dhammānudhammapaṭipannasutta


pli: Vuttañhetaṁ bhagavatā vuttamarahatāti me sutaṁ:


pli: “Dhammānudhammapaṭipannassa bhikkhuno ayamanudhammo hoti veyyākaraṇāya—


pli: dhammānudhammapaṭipannoyanti bhāsamāno dhammaññeva bhāsati no adhammaṁ, vitakkayamāno vā dhammavitakkaññeva vitakketi no adhammavitakkaṁ, tadubhayaṁ vā pana abhinivejjetvā upekkhako viharati sato sampajāno”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Dhammārāmo dhammarato,


pli: dhammaṁ anuvicintayaṁ;


pli: Dhammaṁ anussaraṁ bhikkhu,


pli: saddhammā na parihāyati.


pli: Caraṁ vā yadi vā tiṭṭhaṁ,


pli: nisinno uda vā sayaṁ;


pli: Ajjhattaṁ samayaṁ cittaṁ,


pli: santimevādhigacchatī”ti.


pli: Ayampi attho vutto bhagavatā, iti me sutanti.


pli: Sattamaṁ.


title_pli: Itivuttaka 87 Tikanipāta

pli: Itivuttaka 87


pli: Tikanipāta


pli: Catutthavagga


pli: Andhakaraṇasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, akusalavitakkā andhakaraṇā acakkhukaraṇā aññāṇakaraṇā paññānirodhikā vighātapakkhikā anibbānasaṁvattanikā.


pli: Katame tayo?


pli: Kāmavitakko, bhikkhave, andhakaraṇo acakkhukaraṇo aññāṇakaraṇo paññānirodhiko vighātapakkhiko anibbānasaṁvattaniko.


pli: Byāpādavitakko, bhikkhave, andhakaraṇo acakkhukaraṇo aññāṇakaraṇo paññānirodhiko vighātapakkhiko anibbānasaṁvattaniko.


pli: Vihiṁsāvitakko, bhikkhave, andhakaraṇo acakkhukaraṇo aññāṇakaraṇo paññānirodhiko vighātapakkhiko anibbānasaṁvattaniko.


pli: Ime kho, bhikkhave, tayo akusalavitakkā andhakaraṇā acakkhukaraṇā aññāṇakaraṇā paññānirodhikā vighātapakkhikā anibbānasaṁvattanikā.


pli: Tayome, bhikkhave, kusalavitakkā anandhakaraṇā cakkhukaraṇā ñāṇakaraṇā paññāvuddhikā avighātapakkhikā nibbānasaṁvattanikā.


pli: Nekkhammavitakko, bhikkhave, anandhakaraṇo cakkhukaraṇo ñāṇakaraṇo paññāvuddhiko avighātapakkhiko nibbānasaṁvattaniko.


pli: Abyāpādavitakko, bhikkhave, anandhakaraṇo cakkhukaraṇo ñāṇakaraṇo paññāvuddhiko avighātapakkhiko nibbānasaṁvattaniko.


pli: Avihiṁsāvitakko, bhikkhave, anandhakaraṇo cakkhukaraṇo ñāṇakaraṇo paññāvuddhiko avighātapakkhiko nibbānasaṁvattaniko.


pli: Ime kho, bhikkhave, tayo kusalavitakkā anandhakaraṇā cakkhukaraṇā ñāṇakaraṇā paññāvuddhikā avighātapakkhikā nibbānasaṁvattanikā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Tayo vitakke kusale vitakkaye,


pli: Tayo pana akusale nirākare;


pli: Sa ve vitakkāni vicāritāni,


pli: Sameti vuṭṭhīva rajaṁ samūhataṁ;


pli: Sa ve vitakkūpasamena cetasā,


pli: Idheva so santipadaṁ samajjhagā”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 88 Tikanipāta

pli: Itivuttaka 88


pli: Tikanipāta


pli: Catutthavagga


pli: Antarāmalasutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, antarāmalā antarāamittā antarāsapattā antarāvadhakā antarāpaccatthikā.


pli: Katame tayo?


pli: Lobho, bhikkhave, antarāmalo antarāamitto antarāsapatto antarāvadhako antarāpaccatthiko.


pli: Doso, bhikkhave, antarāmalo antarāamitto antarāsapatto antarāvadhako antarāpaccatthiko.


pli: Moho, bhikkhave, antarāmalo antarāamitto antarāsapatto antarāvadhako antarāpaccatthiko.


pli: Ime kho, bhikkhave, tayo antarāmalā antarāamittā antarāsapattā antarāvadhakā antarāpaccatthikā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Anatthajanano lobho,


pli: lobho cittappakopano;


pli: Bhayamantarato jātaṁ,


pli: taṁ jano nāvabujjhati.


pli: Luddho atthaṁ na jānāti,


pli: luddho dhammaṁ na passati;


pli: Andhatamaṁ tadā hoti,


pli: yaṁ lobho sahate naraṁ.


pli: Yo ca lobhaṁ pahantvāna,


pli: lobhaneyye na lubbhati;


pli: Lobho pahīyate tamhā,


pli: udabindūva pokkharā.


pli: Anatthajanano doso,


pli: doso cittappakopano;


pli: Duṭṭho atthaṁ na jānāti,


pli: duṭṭho dhammaṁ na passati;


pli: yaṁ doso sahate naraṁ.


pli: Yo ca dosaṁ pahantvāna,


pli: dosaneyye na dussati;


pli: Doso pahīyate tamhā,


pli: tālapakkaṁva bandhanā.


pli: Anatthajanano moho,


pli: moho cittappakopano;


pli: Bhayamantarato jātaṁ,


pli: taṁ jano nāvabujjhati.


pli: Mūḷho atthaṁ na jānāti,


pli: mūḷho dhammaṁ na passati;


pli: Andhatamaṁ tadā hoti,


pli: yaṁ moho sahate naraṁ.


pli: Yo ca mohaṁ pahantvāna,


pli: mohaneyye na muyhati;


pli: Mohaṁ vihanti so sabbaṁ,


pli: ādiccovudayaṁ taman”ti.


pli: Ayampi attho vutto bhagavatā, iti me sutanti.


title_pli: Itivuttaka 89 Tikanipāta

pli: Itivuttaka 89


pli: Tikanipāta


pli: Catutthavagga


pli: Devadattasutta


pli: Vuttañhetaṁ bhagavatā vuttamarahatāti me sutaṁ:


pli: “Tīhi, bhikkhave, asaddhammehi abhibhūto pariyādinnacitto devadatto āpāyiko nerayiko kappaṭṭho atekiccho.


pli: Katamehi tīhi?


pli: Pāpicchatāya, bhikkhave, abhibhūto pariyādinnacitto devadatto āpāyiko nerayiko kappaṭṭho atekiccho.


pli: Pāpamittatāya, bhikkhave, abhibhūto pariyādinnacitto devadatto āpāyiko nerayiko kappaṭṭho atekiccho.


pli: Sati kho pana uttarikaraṇīye oramattakena visesādhigamena antarā vosānaṁ āpādi.


pli: Imehi kho, bhikkhave, tīhi asaddhammehi abhibhūto pariyādinnacitto devadatto āpāyiko nerayiko kappaṭṭho atekiccho”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Mā jātu koci lokasmiṁ,


pli: pāpiccho udapajjatha;


pli: Tadamināpi jānātha,


pli: pāpicchānaṁ yathā gati.


pli: Paṇḍitoti samaññāto,


pli: bhāvitattoti sammato;


pli: Jalaṁva yasasā aṭṭhā,


pli: devadattoti vissuto.


pli: So samānamanuciṇṇo,


pli: āsajja naṁ tathāgataṁ;


pli: Avīcinirayaṁ patto,


pli: catudvāraṁ bhayānakaṁ.


pli: Aduṭṭhassa hi yo dubbhe,


pli: pāpakammaṁ akubbato;


pli: Tameva pāpaṁ phusati,


pli: duṭṭhacittaṁ anādaraṁ.


pli: Samuddaṁ visakumbhena,


pli: yo maññeyya padūsituṁ;


pli: Na so tena padūseyya,


pli: bhesmā hi udadhi mahā.


pli: Evamevaṁ tathāgataṁ,


pli: yo vādena vihiṁsati;


pli: Sammaggataṁ santacittaṁ,


pli: vādo tamhi na rūhati.


pli: Tādisaṁ mittaṁ kubbetha,


pli: tañca seveyya paṇḍito;


pli: Yassa maggānugo bhikkhu,


pli: khayaṁ dukkhassa pāpuṇe”ti.


pli: Ayampi attho vutto bhagavatā, iti me sutanti.


pli: Catuttho vaggo.


pli: Tassuddānaṁ


pli: Vitakkāsakkārasadda,


pli: cavanaloke asubhaṁ;


pli: Dhammaandhakāramalaṁ,


pli: devadattena te dasāti.


title_pli: Itivuttaka 9 Ekakanipāta

pli: Itivuttaka 9


pli: Ekakanipāta


pli: Paṭhamavagga


pli: Lobhapariññāsutta


pli: Vuttañhetaṁ bhagavatā vuttamarahatāti me sutaṁ:


pli: “Lobhaṁ, bhikkhave, anabhijānaṁ aparijānaṁ tattha cittaṁ avirājayaṁ appajahaṁ abhabbo dukkhakkhayāya.


pli: Lobhañca kho, bhikkhave, abhijānaṁ parijānaṁ tattha cittaṁ virājayaṁ pajahaṁ bhabbo dukkhakkhayāyā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yena lobhena luddhāse,


pli: sattā gacchanti duggatiṁ;


pli: Taṁ lobhaṁ sammadaññāya,


pli: pajahanti vipassino;


pli: Pahāya na punāyanti,


pli: imaṁ lokaṁ kudācanan”ti.


pli: Ayampi attho vutto bhagavatā, iti me sutanti.


title_pli: Itivuttaka 90 Tikanipāta

pli: Itivuttaka 90


pli: Tikanipāta


pli: Pañcamavagga


pli: Aggappasādasutta


pli: “Tayome, bhikkhave, aggappasādā.


pli: Katame tayo?


pli: Yāvatā, bhikkhave, sattā apadā vā dvipadā vā catuppadā vā bahuppadā vā rūpino vā arūpino vā saññino vā asaññino vā nevasaññināsaññino vā, tathāgato tesaṁ aggamakkhāyati arahaṁ sammāsambuddho.


pli: Ye, bhikkhave, buddhe pasannā, agge te pasannā.


pli: Agge kho pana pasannānaṁ aggo vipāko hoti.


pli: Yāvatā, bhikkhave, dhammā saṅkhatā vā asaṅkhatā vā, virāgo tesaṁ aggamakkhāyati, yadidaṁ madanimmadano pipāsavinayo ālayasamugghāto vaṭṭupacchedo taṇhakkhayo virāgo nirodho nibbānaṁ.


pli: Ye, bhikkhave, virāge dhamme pasannā, agge te pasannā.


pli: Yāvatā, bhikkhave, saṅghā vā gaṇā vā, tathāgatasāvakasaṅgho tesaṁ aggamakkhāyati, yadidaṁ cattāri purisayugāni aṭṭha purisapuggalā esa bhagavato sāvakasaṅgho āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassa.


pli: Ye, bhikkhave, saṅghe pasannā, agge te pasannā.


pli: Ime kho, bhikkhave, tayo aggappasādā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Aggato ve pasannānaṁ,


pli: aggaṁ dhammaṁ vijānataṁ;


pli: Agge buddhe pasannānaṁ,


pli: dakkhiṇeyye anuttare.


pli: Agge dhamme pasannānaṁ,


pli: virāgūpasame sukhe;


pli: Agge saṅghe pasannānaṁ,


pli: puññakkhette anuttare.


pli: Aggasmiṁ dānaṁ dadataṁ,


pli: aggaṁ puññaṁ pavaḍḍhati;


pli: Aggaṁ āyu ca vaṇṇo ca,


pli: yaso kitti sukhaṁ balaṁ.


pli: Aggassa dātā medhāvī,


pli: aggadhammasamāhito;


pli: Devabhūto manusso vā,


pli: aggappatto pamodatī”ti.


pli: Ayampi attho vutto bhagavatā, iti me sutanti.


pli: Paṭhamaṁ.


title_pli: Itivuttaka 91 Tikanipāta

pli: Itivuttaka 91


pli: Tikanipāta


pli: Pañcamavagga


pli: Jīvikasutta


pli: Vuttañhetaṁ bhagavatā vuttamarahatāti me sutaṁ:


pli: “Antamidaṁ, bhikkhave, jīvikānaṁ yadidaṁ piṇḍolyaṁ.


pli: Abhisāpoyaṁ, bhikkhave, lokasmiṁ: ‘piṇḍolo vicarasi pattapāṇī’ti.


pli: Tañca kho etaṁ, bhikkhave, kulaputtā upenti atthavasikā, atthavasaṁ paṭicca;


pli: neva rājābhinītā, na corābhinītā, na iṇaṭṭā, na bhayaṭṭā, na ājīvikāpakatā.


pli: Api ca kho ‘otiṇṇamhā jātiyā jarāya maraṇena sokehi paridevehi dukkhehi domanassehi upāyāsehi dukkhotiṇṇā dukkhaparetā,


pli: appeva nāma imassa kevalassa dukkhakkhandhassa antakiriyā paññāyethā’ti.


pli: Evaṁ pabbajito cāyaṁ, bhikkhave, kulaputto.


pli: So ca hoti abhijjhālu kāmesu tibbasārāgo, byāpannacitto paduṭṭhamanasaṅkappo, muṭṭhassati asampajāno asamāhito vibbhantacitto pākatindriyo.


pli: Seyyathāpi, bhikkhave, chavālātaṁ ubhatopadittaṁ majjhe gūthagataṁ neva gāme kaṭṭhatthaṁ pharati na araññe;


pli: tathūpamāhaṁ, bhikkhave, imaṁ puggalaṁ vadāmi gihibhogā parihīno sāmaññatthañca na paripūretī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Gihibhogā parihīno,


pli: Sāmaññatthañca dubbhago;


pli: Paridhaṁsamāno pakireti,


pli: Chavālātaṁva nassati.


pli: Kāsāvakaṇṭhā bahavo,


pli: pāpadhammā asaññatā;


pli: Pāpā pāpehi kammehi,


pli: nirayaṁ te upapajjare.


pli: Seyyo ayoguḷo bhutto,


pli: tatto aggisikhūpamo;


pli: Yañce bhuñjeyya dussīlo,


pli: raṭṭhapiṇḍamasaññato”ti.


pli: Ayampi attho vutto bhagavatā, iti me sutanti.


title_pli: Itivuttaka 92 Tikanipāta

pli: Itivuttaka 92


pli: Tikanipāta


pli: Pañcamavagga


pli: Saṅghāṭikaṇṇasutta


pli: Vuttañhetaṁ bhagavatā vuttamarahatāti me sutaṁ:


pli: “Saṅghāṭikaṇṇe cepi, bhikkhave, bhikkhu gahetvā piṭṭhito piṭṭhito anubandho assa pāde pādaṁ nikkhipanto,


pli: so ca hoti abhijjhālu kāmesu tibbasārāgo byāpannacitto paduṭṭhamanasaṅkappo muṭṭhassati asampajāno asamāhito vibbhantacitto pākatindriyo;


pli: atha kho so ārakāva mayhaṁ, ahañca tassa.


pli: Taṁ kissa hetu?


pli: Dhammañhi so, bhikkhave, bhikkhu na passati.


pli: Dhammaṁ apassanto na maṁ passati.


pli: Yojanasate cepi so, bhikkhave, bhikkhu vihareyya.


pli: So ca hoti anabhijjhālu kāmesu na tibbasārāgo abyāpannacitto apaduṭṭhamanasaṅkappo upaṭṭhitassati sampajāno samāhito ekaggacitto saṁvutindriyo;


pli: atha kho so santikeva mayhaṁ, ahañca tassa.


pli: Dhammañhi so, bhikkhave, bhikkhu passati;


pli: dhammaṁ passanto maṁ passatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Anubandhopi ce assa,


pli: mahiccho ca vighātavā;


pli: Ejānugo anejassa,


pli: nibbutassa anibbuto;


pli: Giddho so vītagedhassa,


pli: passa yāvañca ārakā.


pli: Yo ca dhammamabhiññāya,


pli: dhammamaññāya paṇḍito;


pli: Rahadova nivāte ca,


pli: anejo vūpasammati.


pli: Anejo so anejassa,


pli: nibbutassa ca nibbuto;


pli: Agiddho vītagedhassa,


pli: passa yāvañca santike”ti.


pli: Ayampi attho vutto bhagavatā, iti me sutanti.


title_pli: Itivuttaka 93 Tikanipāta

pli: Itivuttaka 93


pli: Tikanipāta


pli: Pañcamavagga


pli: Aggisutta


pli: Vuttañhetaṁ bhagavatā vuttamarahatāti me sutaṁ:


pli: “Tayome, bhikkhave, aggī.


pli: Katame tayo?


pli: Rāgaggi, dosaggi, mohaggi—


pli: ime kho, bhikkhave, tayo aggī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Rāgaggi dahati macce,


pli: ratte kāmesu mucchite;


pli: Dosaggi pana byāpanne,


pli: nare pāṇātipātino.


pli: Mohaggi pana sammūḷhe,


pli: ariyadhamme akovide;


pli: Ete aggī ajānantā,


pli: sakkāyābhiratā pajā.


pli: Te vaḍḍhayanti nirayaṁ,


pli: tiracchānañca yoniyo;


pli: Asuraṁ pettivisayaṁ,


pli: amuttā mārabandhanā.


pli: Ye ca rattindivā yuttā,


pli: sammāsambuddhasāsane;


pli: Te nibbāpenti rāgaggiṁ,


pli: niccaṁ asubhasaññino.


pli: Dosaggiṁ pana mettāya,


pli: nibbāpenti naruttamā;


pli: Mohaggiṁ pana paññāya,


pli: yāyaṁ nibbedhagāminī.


pli: Te nibbāpetvā nipakā,


pli: rattindivamatanditā;


pli: Asesaṁ parinibbanti,


pli: asesaṁ dukkhamaccaguṁ.


pli: Ariyaddasā vedaguno,


pli: sammadaññāya paṇḍitā;


pli: Jātikkhayamabhiññāya,


pli: nāgacchanti punabbhavan”ti.


pli: Ayampi attho vutto bhagavatā, iti me sutanti.


pli: Catutthaṁ.


title_pli: Itivuttaka 94 Tikanipāta

pli: Itivuttaka 94


pli: Tikanipāta


pli: Pañcamavagga


pli: Upaparikkhasutta


pli: Vuttañhetaṁ bhagavatā vuttamarahatāti me sutaṁ:


pli: “Tathā tathā, bhikkhave, bhikkhu upaparikkheyya yathā yathāssa upaparikkhato bahiddhā cassa viññāṇaṁ avikkhittaṁ avisaṭaṁ ajjhattaṁ asaṇṭhitaṁ anupādāya na paritasseyya.


pli: Bahiddhā, bhikkhave, viññāṇe avikkhitte avisaṭe sati ajjhattaṁ asaṇṭhite anupādāya aparitassato āyatiṁ jātijarāmaraṇadukkhasamudayasambhavo na hotī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Sattasaṅgappahīnassa,


pli: netticchinnassa bhikkhuno;


pli: Vikkhīṇo jātisaṁsāro,


pli: natthi tassa punabbhavo”ti.


pli: Pañcamaṁ.


title_pli: Itivuttaka 95 Tikanipāta

pli: Itivuttaka 95


pli: Kāmūpapattisutta


pli: “Tisso imā, bhikkhave, kāmūpapattiyo.


pli: Katamā tisso?


pli: imā kho, bhikkhave, tisso kāmūpapattiyo”ti.


pli: “Paccupaṭṭhitakāmā ca,


pli: ye devā vasavattino;


pli: Nimmānaratino devā,


pli: ye caññe kāmabhogino;


pli: Itthabhāvaññathābhāvaṁ,


pli: saṁsāraṁ nātivattare.


pli: Etamādīnavaṁ ñatvā,


pli: kāmabhogesu paṇḍito;


pli: Sabbe pariccaje kāme,


pli: ye dibbā ye ca mānusā.


pli: Piyarūpasātagadhitaṁ,


pli: chetvā sotaṁ duraccayaṁ;


pli: Asesaṁ parinibbanti,


pli: asesaṁ dukkhamaccaguṁ.


pli: Ariyaddasā vedaguno,


pli: sammadaññāya paṇḍitā;


pli: Jātikkhayamabhiññāya,


pli: nāgacchanti punabbhavan”ti.


pli: Ayampi attho vutto bhagavatā, iti me sutanti.


pli: Chaṭṭhaṁ.


title_pli: Itivuttaka 96 Tikanipāta

pli: Itivuttaka 96


pli: Tikanipāta


pli: Pañcamavagga


pli: Kāmayogasutta


pli: Vuttañhetaṁ bhagavatā vuttamarahatāti me sutaṁ:


pli: “Kāmayogayutto, bhikkhave, bhavayogayutto āgāmī hoti āgantā itthattaṁ.


pli: Kāmayogavisaṁyutto, bhikkhave, bhavayogayutto anāgāmī hoti anāgantā itthattaṁ.


pli: Kāmayogavisaṁyutto, bhikkhave, bhavayogavisaṁyutto arahā hoti, khīṇāsavo”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Kāmayogena saṁyuttā,


pli: bhavayogena cūbhayaṁ;


pli: Sattā gacchanti saṁsāraṁ,


pli: jātimaraṇagāmino.


pli: Ye ca kāme pahantvāna,


pli: appattā āsavakkhayaṁ;


pli: Bhavayogena saṁyuttā,


pli: anāgāmīti vuccare.


pli: Ye ca kho chinnasaṁsayā,


pli: khīṇamānapunabbhavā;


pli: Te ve pāraṅgatā loke,


pli: ye pattā āsavakkhayan”ti.


pli: Ayampi attho vutto bhagavatā, iti me sutanti.


pli: Sattamaṁ.


pli: Tatiyabhāṇavāraṁ.


title_pli: Itivuttaka 97 Tikanipāta

pli: Itivuttaka 97


pli: Tikanipāta


pli: Pañcamavagga


pli: Kalyāṇasīlasutta


pli: Vuttañhetaṁ bhagavatā vuttamarahatāti me sutaṁ:


pli: “Kalyāṇasīlo, bhikkhave, bhikkhu kalyāṇadhammo kalyāṇapañño imasmiṁ dhammavinaye ‘kevalī vusitavā uttamapuriso’ti vuccati—


pli: Kathañca, bhikkhave, bhikkhu kalyāṇasīlo hoti?


pli: Idha, bhikkhave, bhikkhu sīlavā hoti, pātimokkhasaṁvarasaṁvuto viharati, ācāragocarasampanno aṇumattesu vajjesu bhayadassāvī, samādāya sikkhati sikkhāpadesu.


pli: Evaṁ kho, bhikkhave, bhikkhu kalyāṇasīlo hoti.


pli: Iti kalyāṇasīlo.


pli: Kalyāṇadhammo ca kathaṁ hoti?


pli: Idha, bhikkhave, bhikkhu sattannaṁ bodhipakkhiyānaṁ dhammānaṁ bhāvanānuyogamanuyutto viharati.


pli: Evaṁ kho, bhikkhave, bhikkhu kalyāṇadhammo hoti.


pli: Iti kalyāṇasīlo, kalyāṇadhammo.


pli: Kalyāṇapañño ca kathaṁ hoti?


pli: Idha, bhikkhave, bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Evaṁ kho, bhikkhave, bhikkhu kalyāṇapañño hoti.


pli: Iti kalyāṇasīlo kalyāṇadhammo kalyāṇapañño imasmiṁ dhammavinaye ‘kevalī vusitavā uttamapuriso’ti vuccatī”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yassa kāyena vācāya,


pli: manasā natthi dukkaṭaṁ;


pli: Taṁ ve kalyāṇasīloti,


pli: āhu bhikkhuṁ hirīmanaṁ.


pli: Yassa dhammā subhāvitā,


pli: satta sambodhigāmino;


pli: Taṁ ve kalyāṇadhammoti,


pli: āhu bhikkhuṁ anussadaṁ.


pli: Yo dukkhassa pajānāti,


pli: idheva khayamattano;


pli: Taṁ ve kalyāṇapaññoti,


pli: āhu bhikkhuṁ anāsavaṁ.


pli: Tehi dhammehi sampannaṁ,


pli: anīghaṁ chinnasaṁsayaṁ;


pli: Asitaṁ sabbalokassa,


pli: āhu sabbapahāyinan”ti.


pli: Ayampi attho vutto bhagavatā, iti me sutanti.


pli: Aṭṭhamaṁ.


title_pli: Itivuttaka 98 Tikanipāta

pli: Itivuttaka 98


pli: Tikanipāta


pli: Pañcamavagga


pli: Dānasutta


pli: Vuttañhetaṁ bhagavatā vuttamarahatāti me sutaṁ:


pli: “Dvemāni, bhikkhave, dānāni—


pli: āmisadānañca dhammadānañca.


pli: Etadaggaṁ, bhikkhave, imesaṁ dvinnaṁ dānānaṁ yadidaṁ dhammadānaṁ.


pli: Dveme, bhikkhave, saṁvibhāgā—


pli: āmisasaṁvibhāgo ca dhammasaṁvibhāgo ca.


pli: Etadaggaṁ, bhikkhave, imesaṁ dvinnaṁ saṁvibhāgānaṁ yadidaṁ dhammasaṁvibhāgo.


pli: Dveme, bhikkhave, anuggahā—


pli: āmisānuggaho ca dhammānuggaho ca.


pli: Etadaggaṁ, bhikkhave, imesaṁ dvinnaṁ anuggahānaṁ yadidaṁ dhammānuggaho”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Yamāhu dānaṁ paramaṁ anuttaraṁ,


pli: Yaṁ saṁvibhāgaṁ bhagavā avaṇṇayi;


pli: Aggamhi khettamhi pasannacitto,


pli: Viññū pajānaṁ ko na yajetha kāle.


pli: Ye ceva bhāsanti suṇanti cūbhayaṁ,


pli: Pasannacittā sugatassa sāsane;


pli: Tesaṁ so attho paramo visujjhati,


pli: Ye appamattā sugatassa sāsane”ti.


pli: Ayampi attho vutto bhagavatā, iti me sutanti.


title_pli: Itivuttaka 99 Tikanipāta

pli: Itivuttaka 99


pli: Tikanipāta


pli: Pañcamavagga


pli: Tevijjasutta


pli: Vuttañhetaṁ bhagavatā vuttamarahatāti me sutaṁ:


pli: “Dhammenāhaṁ, bhikkhave, tevijjaṁ brāhmaṇaṁ paññāpemi, nāññaṁ lapitalāpanamattena.


pli: Kathañcāhaṁ, bhikkhave, dhammena tevijjaṁ brāhmaṇaṁ paññāpemi, nāññaṁ lapitalāpanamattena?


pli: Idha, bhikkhave, bhikkhu anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṁsampi jātiyo cattālīsampi jātiyo paññāsampi jātiyo jātisatampi jātisahassampi jātisatasahassampi anekepi saṁvaṭṭakappe anekepi vivaṭṭakappe anekepi saṁvaṭṭavivaṭṭakappe: ‘amutrāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto. So tato cuto amutra udapādiṁ. Tatrāpāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto. So tato cuto idhūpapanno’ti. Iti sākāraṁ sauddesaṁ anekavihitaṁ pubbenivāsaṁ anussarati.


pli: Ayamassa paṭhamā vijjā adhigatā hoti, avijjā vihatā, vijjā uppannā, tamo vihato, āloko uppanno, yathā taṁ appamattassa ātāpino pahitattassa viharato.


pli: Puna caparaṁ, bhikkhave, bhikkhu dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti: ‘ime vata bhonto sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā. Te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā. Ime vā pana bhonto sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā. Te kāyassa bhedā paraṁ maraṇā sugatiṁ saggaṁ lokaṁ upapannā’ti. Iti dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti.


pli: Ayamassa dutiyā vijjā adhigatā hoti, avijjā vihatā, vijjā uppannā, tamo vihato, āloko uppanno, yathā taṁ appamattassa ātāpino pahitattassa viharato.


pli: Puna caparaṁ, bhikkhave, bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Ayamassa tatiyā vijjā adhigatā hoti, avijjā vihatā, vijjā uppannā, tamo vihato, āloko uppanno, yathā taṁ appamattassa ātāpino pahitattassa viharato.


pli: Evaṁ kho ahaṁ, bhikkhave, dhammena tevijjaṁ brāhmaṇaṁ paññāpemi, nāññaṁ lapitalāpanamattenā”ti.


pli: Etamatthaṁ bhagavā avoca.


pli: Tatthetaṁ iti vuccati:


pli: “Pubbenivāsaṁ yoveti,


pli: saggāpāyañca passati;


pli: Atho jātikkhayaṁ patto,


pli: abhiññāvosito muni.


pli: Etāhi tīhi vijjāhi,


pli: tevijjo hoti brāhmaṇo;


pli: Tamahaṁ vadāmi tevijjaṁ,


pli: nāññaṁ lapitalāpanan”ti.


pli: Ayampi attho vutto bhagavatā, iti me sutanti.


pli: Pañcamo vaggo.


pli: Tassuddānaṁ


pli: Pasāda jīvita saṅghāṭi,


pli: aggi upaparikkhayā;


pli: Upapatti kāma kalyāṇaṁ,


pli: dānaṁ dhammena te dasāti.


pli: Tikanipāto niṭṭhito.


nikaya: ja

title_pli: Jātaka Ekakanipāta

pli: 1. Apaṇṇakajātaka


pli: Namo tassa Bhagavato Arahato Sammāsambuddhassa.


pli: “Apaṇṇakaṁ ṭhānameke,


pli: Dutiyaṁ āhu takkikā;


pli: Etadaññāya medhāvī,


pli: Taṁ gaṇhe yadapaṇṇakan”ti.


pli: Apaṇṇakajātakaṁ paṭhamaṁ.


pli: 10. Sukhavihārijātaka


pli: “Yañca aññe na rakkhanti,


pli: yo ca aññe na rakkhati;


pli: Sa ve rāja sukhaṁ seti,


pli: kāmesu anapekkhavā”ti.


pli: Sukhavihārijātakaṁ dasamaṁ.


pli: Apaṇṇakavaggo paṭhamo.


pli: Varāpaṇṇaka vaṇṇupatha serivaro,


pli: Suvicakkhaṇa taṇḍulanāḷikassā;


pli: Hiri puttavaruttagāmaṇinā,


pli: Yo ca na rakkhati tena dasāti.


pli: 10. Asātarūpajātaka


pli: “Asātaṁ sātarūpena,


pli: piyarūpena appiyaṁ;


pli: Dukkhaṁ sukhassa rūpena,


pli: pamattamativattatī”ti.


pli: Asātarūpajātakaṁ dasamaṁ.


pli: Littavaggo dasamo.


pli: Gilamakkhakutūhala mātukassā,


pli: Muninā ca aniccata pattavaraṁ;


pli: Dhanapālivaro atipaṇḍitako,


pli: Saparosahassaasātadasāti.


pli: Majjhimo paṇṇāsako.


pli: 1. Parosatajātaka


pli: “Parosatañcepi samāgatānaṁ,


pli: Jhāyeyyuṁ te vassasataṁ apaññā;


pli: Ekova seyyo puriso sapañño,


pli: Yo bhāsitassa vijānāti atthan”ti.


pli: Parosatajātakaṁ paṭhamaṁ.


pli: 2. Paṇṇikajātaka


pli: “Yo dukkhaphuṭṭhāya bhaveyya tāṇaṁ,


pli: So me pitā dubbhi vane karoti;


pli: Sā kassa kandāmi vanassa majjhe,


pli: Yo tāyitā so sahasaṁ karotī”ti.


pli: Paṇṇikajātakaṁ dutiyaṁ.


pli: “Yattha verī nivisati,


pli: na vase tattha paṇḍito;


pli: Ekarattaṁ dirattaṁ vā,


pli: dukkhaṁ vasati verisū”ti.


pli: Verijātakaṁ tatiyaṁ.


pli: 4. Mittavindakajātaka


pli: “Catubbhi aṭṭhajjhagamā,


pli: aṭṭhāhipi ca soḷasa;


pli: Soḷasāhi ca bāttiṁsa,


pli: atricchaṁ cakkamāsado;


pli: Icchāhatassa posassa,


pli: cakkaṁ bhamati matthake”ti.


pli: Mittavindakajātakaṁ catutthaṁ.


pli: 5. Dubbalakaṭṭhajātaka


pli: “Bahumpetaṁ vane kaṭṭhaṁ,


pli: vāto bhañjati dubbalaṁ;


pli: Tassa ce bhāyasī nāga,


pli: kiso nūna bhavissasī”ti.


pli: Dubbalakaṭṭhajātakaṁ pañcamaṁ.


pli: 6. Udañcanījātaka


pli: “Sukhaṁ vata maṁ jīvantaṁ,


pli: Pacamānā udañcanī;


pli: Corī jāyappavādena,


pli: Telaṁ loṇañca yācatī”ti.


pli: Udañcanījātakaṁ chaṭṭhaṁ.


pli: 7. Sālittakajātaka


pli: “Sādhu kho sippakaṁ nāma,


pli: api yādisa kīdisaṁ;


pli: Passa khañjappahārena,


pli: laddhā gāmā catuddisā”ti.


pli: Sālittakajātakaṁ sattamaṁ.


pli: “Sikkheyya sikkhitabbāni,


pli: santi sacchandino janā;


pli: Bāhiyā hi suhannena,


pli: rājānamabhirādhayī”ti.


pli: Bāhiyajātakaṁ aṭṭhamaṁ.


pli: 9. Kuṇḍapūvajātaka


pli: “Yathanno puriso hoti,


pli: tathannā tassa devatā;


pli: Āharetaṁ kuṇḍapūvaṁ,


pli: mā me bhāgaṁ vināsayā”ti.


pli: Kuṇḍapūvajātakaṁ navamaṁ.


pli: 1. Lakkhaṇamigajātaka


pli: “Hoti sīlavataṁ attho,


pli: paṭisanthāravuttinaṁ;


pli: Lakkhaṇaṁ passa āyantaṁ,


pli: ñātisaṅghapurakkhataṁ;


pli: Atha passasimaṁ kāḷaṁ,


pli: suvihīnaṁva ñātibhī”ti.


pli: Lakkhaṇamigajātakaṁ paṭhamaṁ.


pli: 10. Sabbasaṁhārakapañhajātaka


pli: “Sabbasaṁhārako natthi,


pli: suddhaṁ kaṅgu pavāyati;


pli: Alikaṁ bhāyatiyaṁ dhuttī,


pli: saccamāha mahallikā”ti.


pli: Sabbasaṁhārakapañhajātakaṁ dasamaṁ.


pli: Parosatavaggo ekādasamo.


pli: Saparosatatāyitaverī puna,


pli: Bhamacakkatha nāgasirivhayano;


pli: Sukhakañca vata sippaka bāhiyā,


pli: Kuṇḍapūva mahallikakā ca dasāti.


pli: 1. Gadrabhapañhajātaka


pli: “Haṁci tuvaṁ evamaññasi seyyo,


pli: Puttena pitāti rājaseṭṭha;


pli: Handassatarassa te ayaṁ,


pli: Assatarassa hi gadrabho pitā”ti.


pli: Gadrabhapañhajātakaṁ paṭhamaṁ.


pli: 2. Amarādevīpañhajātaka


pli: “Yena sattubilaṅgā ca,


pli: Diguṇapalāso ca pupphito;


pli: Yena dadāmi tena vadāmi,


pli: Yena na dadāmi na tena vadāmi;


pli: Esa maggo yavamajjhakassa,


pli: Etaṁ channapathaṁ vijānāhī”ti.


pli: Amarādevīpañhajātakaṁ dutiyaṁ.


pli: 3. Siṅgālajātaka


pli: “Saddahāsi siṅgālassa,


pli: surāpītassa brāhmaṇa;


pli: Sippikānaṁ sataṁ natthi,


pli: kuto kaṁsasatā duve”ti.


pli: Siṅgālajātakaṁ tatiyaṁ.


pli: 4. Mitacintijātaka


pli: “Bahucintī appacintī,


pli: ubho jāle abajjhare;


pli: Mitacintī pamocesī,


pli: ubho tattha samāgatā”ti.


pli: Mitacintijātakaṁ catutthaṁ.


pli: 5. Anusāsikajātaka


pli: “Yāyañña manusāsati,


pli: sayaṁ loluppacārinī;


pli: Sāyaṁ vipakkhikā seti,


pli: hatā cakkena sāsikāti.


pli: Anusāsikajātakaṁ pañcamaṁ.


pli: 6. Dubbacajātaka


pli: Atikaramakarācariya,


pli: Mayhampetaṁ na ruccati;


pli: Catutthe laṅghayitvāna,


pli: Pañcamāyasi āvuto”ti.


pli: Dubbacajātakaṁ chaṭṭhaṁ.


pli: 7. Tittirajātaka


pli: “Accuggatātilapatā,


pli: ativelaṁ pabhāsitā;


pli: Vācā hanati dummedhaṁ,


pli: tittiraṁvātivassitan”ti.


pli: Tittirajātakaṁ sattamaṁ.


pli: 8. Vaṭṭakajātaka


pli: “Nācintayanto puriso,


pli: visesamadhigacchati;


pli: Cintitassa phalaṁ passa,


pli: muttosmi vadhabandhanā”ti.


pli: Vaṭṭakajātakaṁ aṭṭhamaṁ.


pli: 9. Akālarāvijātaka


pli: “Amātāpitarasaṁvaddho,


pli: anācerakule vasaṁ;


pli: Nāyaṁ kālaṁ akālaṁ vā,


pli: abhijānāti kukkuṭo”ti.


pli: Akālarāvijātakaṁ navamaṁ.


pli: 2. Nigrodhamigajātaka


pli: “Nigrodhameva seveyya,


pli: na sākhamupasaṁvase;


pli: Nigrodhasmiṁ mataṁ seyyo,


pli: yañce sākhasmi jīvitan”ti.


pli: Nigrodhamigajātakaṁ dutiyaṁ.


pli: 10. Bandhanamokkhajātaka


pli: “Abaddhā tattha bajjhanti,


pli: yattha bālā pabhāsare;


pli: Baddhāpi tattha muccanti,


pli: yattha dhīrā pabhāsare”ti.


pli: Bandhanamokkhajātakaṁ dasamaṁ.


pli: Haṁcivaggo dvādasamo.


pli: Atha gadrabha sattuva kaṁsasataṁ,


pli: Bahucinti sāsikāyātikara;


pli: Ativela visesamanācariyova,


pli: Dhīrāpabhāsaratena dasāti.


pli: 1. Kusanāḷijātaka


pli: “Kare sarikkho atha vāpi seṭṭho,


pli: Nihīnako vāpi kareyya eko;


pli: Kareyyumete byasane uttamatthaṁ,


pli: Yathā ahaṁ kusanāḷi rucāyan”ti.


pli: Kusanāḷijātakaṁ paṭhamaṁ.


pli: 2. Dummedhajātaka


pli: “Yasaṁ laddhāna dummedho,


pli: anatthaṁ carati attano;


pli: Attano ca paresañca,


pli: hiṁsāya paṭipajjatī”ti.


pli: Dummedhajātakaṁ dutiyaṁ.


pli: 3. Naṅgalīsajātaka


pli: “Asabbatthagāmiṁ vācaṁ,


pli: Bālo sabbattha bhāsati;


pli: Nāyaṁ dadhiṁ vedi na naṅgalīsaṁ,


pli: Dadhippayaṁ maññati naṅgalīsan”ti.


pli: Naṅgalīsajātakaṁ tatiyaṁ.


pli: “Vāyametheva puriso,


pli: na nibbindeyya paṇḍito;


pli: Vāyāmassa phalaṁ passa,


pli: bhuttā ambā anītihan”ti.


pli: Ambajātakaṁ catutthaṁ.


pli: 5. Kaṭāhakajātaka


pli: “Bahumpi so vikattheyya,


pli: aññaṁ janapadaṁ gato;


pli: Anvāgantvāna dūseyya,


pli: bhuñja bhoge kaṭāhakā”ti.


pli: Kaṭāhakajātakaṁ pañcamaṁ.


pli: 6. Asilakkhaṇajātaka


pli: “Tadevekassa kalyāṇaṁ,


pli: tadevekassa pāpakaṁ;


pli: Tasmā sabbaṁ na kalyāṇaṁ,


pli: sabbaṁ vāpi na pāpakan”ti.


pli: Asilakkhaṇajātakaṁ chaṭṭhaṁ.


pli: 7. Kalaṇḍukajātaka


pli: “Te desā tāni vatthūni,


pli: ahañca vanagocaro;


pli: Anuvicca kho taṁ gaṇheyyuṁ,


pli: piva khīraṁ kalaṇḍukā”ti.


pli: Kalaṇḍukajātakaṁ sattamaṁ.


pli: 8. Biḷāravatajātaka


pli: “Yo ve dhammaṁ dhajaṁ katvā,


pli: Nigūḷho pāpamācare;


pli: Vissāsayitvā bhūtāni,


pli: Biḷāraṁ nāma taṁ vatan”ti.


pli: Biḷāravatajātakaṁ aṭṭhamaṁ.


pli: 9. Aggikabhāradvājajātaka


pli: “Nāyaṁ sikhā puññahetu,


pli: ghāsahetu ayaṁ sikhā;


pli: Nāguṭṭhigaṇanaṁ yāti,


pli: alaṁ te hotu aggikā”ti.


pli: Aggikabhāradvājajātakaṁ navamaṁ.


pli: “Dhiratthu kaṇḍinaṁ sallaṁ,


pli: purisaṁ gāḷhavedhinaṁ;


pli: Dhiratthu taṁ janapadaṁ,


pli: yatthitthī pariṇāyikā;


pli: Te cāpi dhikkitā sattā,


pli: ye itthīnaṁ vasaṅgatā”ti.


pli: Kaṇḍijātakaṁ tatiyaṁ.


pli: 10. Kosiyajātaka


pli: “Yathā vācā ca bhuñjassu,


pli: yathā bhuttañca byāhara;


pli: Ubhayaṁ te na sameti,


pli: vācā bhuttañca kosiye”ti.


pli: Kosiyajātakaṁ dasamaṁ.


pli: Kusanāḷivaggo terasamo.


pli: Kusanāḷisirivhayano ca yasaṁ,


pli: Dadhi mamba kaṭāhakapañcamako;


pli: Atha pāpaka khīra biḷāravataṁ,


pli: Sikhi kosiyasavhayanena dasāti.


pli: 1. Asampadānajātaka


pli: “Asampadānenitarītarassa,


pli: Bālassa mittāni kalī bhavanti;


pli: Tasmā harāmi bhusaṁ aḍḍhamānaṁ,


pli: Mā me mitti jīyittha sassatāyan”ti.


pli: Asampadānajātakaṁ paṭhamaṁ.


pli: 2. Bhīrukajātaka


pli: “Kusalūpadese dhitiyā daḷhāya ca,


pli: Anivattitattābhayabhīrutāya ca;


pli: Na rakkhasīnaṁ vasamāgamimhase,


pli: Sa sotthibhāvo mahatā bhayena me”ti.


pli: Bhīrukajātakaṁ dutiyaṁ.


pli: 3. Ghatāsanajātaka


pli: “Khemaṁ yahiṁ tattha arī udīrito,


pli: Dakassa majjhe jalate ghatāsano;


pli: Na ajja vāso mahiyā mahīruhe,


pli: Disā bhajavho saraṇājja no bhayan”ti.


pli: Ghatāsanajātakaṁ tatiyaṁ.


pli: 4. Jhānasodhanajātaka


pli: “Ye saññino tepi duggatā,


pli: Yepi asaññino tepi duggatā;


pli: Etaṁ ubhayaṁ vivajjaya,


pli: Taṁ samāpattisukhaṁ anaṅgaṇan”ti.


pli: Jhānasodhanajātakaṁ catutthaṁ.


pli: 5. Candābhajātaka


pli: “Candābhaṁ sūriyābhañca,


pli: yodha paññāya gādha”ti.


pli: Avitakkena jhānena,


pli: hoti ābhassarūpagoti.


pli: Candābhajātakaṁ pañcamaṁ.


pli: 6. Suvaṇṇahaṁsajātaka


pli: “Yaṁ laddhaṁ tena tuṭṭhabbaṁ,


pli: Atilobho hi pāpako;


pli: Haṁsarājaṁ gahetvāna,


pli: Suvaṇṇā parihāyathā”ti.


pli: Suvaṇṇahaṁsajātakaṁ chaṭṭhaṁ.


pli: “Yattheko labhate babbu,


pli: dutiyo tattha jāyati;


pli: Tatiyo ca catuttho ca,


pli: idaṁ te babbukā bilan”ti.


pli: Babbujātakaṁ sattamaṁ.


pli: “Kiṁ te jaṭāhi dummedha,


pli: kiṁ te ajinasāṭiyā;


pli: Abbhantaraṁ te gahanaṁ,


pli: bāhiraṁ parimajjasī”ti.


pli: Godhajātakaṁ aṭṭhamaṁ.


pli: 9. Ubhatobhaṭṭhajātaka


pli: “Akkhī bhinnā paṭo naṭṭho,


pli: sakhigehe ca bhaṇḍanaṁ;


pli: Ubhato paduṭṭhā kammantā,


pli: udakamhi thalamhi cā”ti.


pli: Ubhatobhaṭṭhajātakaṁ navamaṁ.


pli: 4. Vātamigajātaka


pli: “Na kiratthi rasehi pāpiyo,


pli: Āvāsehi va santhavehi vā;


pli: Vātamigaṁ gahananissitaṁ,


pli: Vasamānesi rasehi sañjayo”ti.


pli: Vātamigajātakaṁ catutthaṁ.


pli: “Niccaṁ ubbiggahadayā,


pli: sabbalokavihesakā;


pli: Tasmā nesaṁ vasā natthi,


pli: kākānamhāka ñātinan”ti.


pli: Kākajātakaṁ dasamaṁ.


pli: Asampadānavaggo cuddasamo.


pli: Itarītara rakkhasi khemiyo ca,


pli: Parosatapañhena ābhassaro puna;


pli: Atha haṁsavaruttamababbujaṭaṁ,


pli: Paṭanaṭṭhaka kākavarena dasāti.


pli: “Na pāpajanasaṁsevī,


pli: accantasukhamedhati;


pli: Godhākulaṁ kakaṇṭāva,


pli: kaliṁ pāpeti attanan”ti.


pli: Godhajātakaṁ paṭhamaṁ.


pli: 2. Siṅgālajātaka


pli: “Etañhi te durājānaṁ,


pli: yaṁ sesi matasāyikaṁ;


pli: Yassa te kaḍḍhamānassa,


pli: hatthā daṇḍo na muccatī”ti.


pli: Siṅgālajātakaṁ dutiyaṁ.


pli: 3. Virocanajātaka


pli: “Lasī ca te nipphalitā,


pli: matthako ca padālito;


pli: Sabbā te phāsukā bhaggā,


pli: ajja kho tvaṁ virocasī”ti.


pli: Virocanajātakaṁ tatiyaṁ.


pli: 4. Naṅguṭṭhajātaka


pli: “Bahumpetaṁ asabbhi jātaveda,


pli: Yaṁ taṁ vāladhinābhipūjayāma;


pli: Maṁsārahassa natthajja maṁsaṁ,


pli: Naṅguṭṭhampi bhavaṁ paṭiggahātū”ti.


pli: Naṅguṭṭhajātakaṁ catutthaṁ.


pli: “Na tvaṁ rādha vijānāsi,


pli: aḍḍharatte anāgate;


pli: Abyayataṁ vilapasi,


pli: virattā kosiyāyane”ti.


pli: Rādhajātakaṁ pañcamaṁ.


pli: 6. Samuddakākajātaka


pli: “Api nu hanukā santā,


pli: mukhañca parisussati;


pli: Oramāma na pārema,


pli: pūrateva mahodadhī”ti.


pli: Samuddakākajātakaṁ chaṭṭhaṁ.


pli: 7. Puppharattajātaka


pli: “Nayidaṁ dukkhaṁ aduṁ dukkhaṁ,


pli: Yaṁ maṁ tudati vāyaso;


pli: Yaṁ sāmā puppharattena,


pli: Kattikaṁ nānubhossatī”ti.


pli: Puppharattajātakaṁ sattamaṁ.


pli: 8. Siṅgālajātaka


pli: “Nāhaṁ punaṁ na ca punaṁ,


pli: na cāpi apunappunaṁ;


pli: Hatthibondiṁ pavekkhāmi,


pli: tathā hi bhayatajjito”ti.


pli: Siṅgālajātakaṁ aṭṭhamaṁ.


pli: 9. Ekapaṇṇajātaka


pli: “Ekapaṇṇo ayaṁ rukkho,


pli: na bhūmyā caturaṅgulo;


pli: Phalena visakappena,


pli: mahāyaṁ kiṁ bhavissatī”ti.


pli: Ekapaṇṇajātakaṁ navamaṁ.


pli: 5. Kharādiyajātaka


pli: “Aṭṭhakkhuraṁ kharādiye,


pli: migaṁ vaṅkātivaṅkinaṁ;


pli: Sattahi kālātikkantaṁ,


pli: na naṁ ovaditussahe”ti.


pli: Kharādiyajātakaṁ pañcamaṁ.


pli: 10. Sañjīvajātaka


pli: “Asantaṁ yo paggaṇhāti,


pli: asantaṁ cūpasevati;


pli: Tameva ghāsaṁ kurute,


pli: byaggho sañjīvako yathā”ti.


pli: Sañjīvajātakaṁ dasamaṁ.


pli: Kakaṇṭakavaggo pannarasamo.


pli: Sukhamedhati daṇḍavaro ca puna,


pli: Lasi vāladhi pañcamarādhavaro;


pli: Samahodadhi kattika bondi puna,


pli: Caturaṅgulabyagghavarena dasāti.


pli: Uparimapaṇṇāsako.


pli: Atha vagguddānaṁ


pli: Apaṇṇakaṁ sīlavaggakuruṅga,


pli: Kulāvakaṁ atthakāmena pañcamaṁ;


pli: Āsīso itthivaruṇaṁ apāyi,


pli: Littavaggena te dasa;


pli: Parosataṁ haṁci kusanāḷi,


pli: Asampadaṁ kakaṇṭakavaggo.


pli: Ekanipātamhilaṅkatanti.


pli: Ekakanipātaṁ niṭṭhitaṁ.


title_pli: Jātaka Dukanipāta

pli: 1. Rājovādajātaka


pli: “Daḷhaṁ daḷhassa khipati,


pli: balliko mudunā muduṁ;


pli: Sādhumpi sādhunā jeti,


pli: asādhumpi asādhunā;


pli: Etādiso ayaṁ rājā,


pli: maggā uyyāhi sārathi”.


pli: “Akkodhena jine kodhaṁ,


pli: asādhuṁ sādhunā jine;


pli: Jine kadariyaṁ dānena,


pli: saccenālikavādinaṁ;


pli: maggā uyyāhi sārathī”ti.


pli: Rājovādajātakaṁ paṭhamaṁ.


pli: “Asamekkhitakammantaṁ,


pli: turitābhinipātinaṁ;


pli: Sāni kammāni tappenti,


pli: uṇhaṁvajjhohitaṁ mukhe”.


pli: “Sīho ca sīhanādena,


pli: daddaraṁ abhinādayi;


pli: Sutvā sīhassa nigghosaṁ,


pli: siṅgālo daddare vasaṁ;


pli: Bhīto santāsamāpādi,


pli: hadayañcassa apphalī”ti.


pli: Siṅgālajātakaṁ dutiyaṁ.


pli: “Catuppado ahaṁ samma,


pli: tvampi samma catuppado;


pli: Ehi samma nivattassu,


pli: kiṁ nu bhīto palāyasi”.


pli: “Asuci pūtilomosi,


pli: duggandho vāsi sūkara;


pli: Sace yujjhitukāmosi,


pli: jayaṁ samma dadāmi te”ti.


pli: Sūkarajātakaṁ tatiyaṁ.


pli: “Idhūragānaṁ pavaro paviṭṭho,


pli: Selassa vaṇṇena pamokkhamicchaṁ;


pli: Brahmañca vaṇṇaṁ apacāyamāno,


pli: Bubhukkhito no vitarāmi bhottuṁ”.


pli: “So brahmagutto cirameva jīva,


pli: Dibyā ca te pātubhavantu bhakkhā;


pli: Yo brahmavaṇṇaṁ apacāyamāno,


pli: Bubhukkhito no vitarāsi bhottun”ti.


pli: Uragajātakaṁ catutthaṁ.


pli: “Jīva vassasataṁ bhagga,


pli: aparāni ca vīsatiṁ;


pli: Mā maṁ pisācā khādantu,


pli: jīva tvaṁ sarado sataṁ”.


pli: “Tvampi vassasataṁ jīva,


pli: Visaṁ pisācā khādantu,


pli: jīva tvaṁ sarado satan”ti.


pli: Bhaggajātakaṁ pañcamaṁ.


pli: 6. Alīnacittajātaka


pli: “Alīnacittaṁ nissāya,


pli: pahaṭṭhā mahatī camū;


pli: Kosalaṁ senāsantuṭṭhaṁ,


pli: jīvaggāhaṁ agāhayi.


pli: Evaṁ nissayasampanno,


pli: bhikkhu āraddhavīriyo;


pli: Bhāvayaṁ kusalaṁ dhammaṁ,


pli: yogakkhemassa pattiyā;


pli: Pāpuṇe anupubbena,


pli: sabbasaṁyojanakkhayan”ti.


pli: Alīnacittajātakaṁ chaṭṭhaṁ.


pli: “Yena kāmaṁ paṇāmeti,


pli: dhammo balavataṁ migī;


pli: Unnadantī vijānāhi,


pli: jātaṁ saraṇato bhayaṁ”.


pli: “Api cepi dubbalo mitto,


pli: mittadhammesu tiṭṭhati;


pli: So ñātako ca bandhu ca,


pli: so mitto so ca me sakhā;


pli: Dāṭhini mātimaññittho,


pli: siṅgālo mama pāṇado”ti.


pli: Guṇajātakaṁ sattamaṁ.


pli: “Nayidaṁ visamasīlena,


pli: soṇena suhanū saha;


pli: Suhanūpi tādisoyeva,


pli: yo soṇassa sagocaro.


pli: Pakkhandinā pagabbhena,


pli: niccaṁ sandānakhādinā;


pli: Sameti pāpaṁ pāpena,


pli: sameti asatā asan”ti.


pli: Suhanujātakaṁ aṭṭhamaṁ.


pli: “Udetayañ cakkhumā ekarājā,


pli: Harissavaṇṇo pathavippabhāso;


pli: Taṁ taṁ namassāmi harissavaṇṇaṁ pathavippabhāsaṁ,


pli: Tayājja guttā viharemu divasaṁ.


pli: Ye brāhmaṇā vedagū sabbadhamme,


pli: Te me namo te ca maṁ pālayantu;


pli: Namatthu buddhānaṁ namatthu bodhiyā,


pli: Namo vimuttānaṁ namo vimuttiyā;


pli: Imaṁ so parittaṁ katvā,


pli: Moro carati esanā.


pli: Apetayaṁ cakkhumā ekarājā,


pli: Tayājja guttā viharemu rattiṁ.


pli: Moro vāsamakappayī”ti.


pli: Morajātakaṁ navamaṁ.


pli: 6. Tipallatthamigajātaka


pli: “Migaṁ tipallatthamanekamāyaṁ,


pli: Aṭṭhakkhuraṁ aḍḍharattāpapāyiṁ;


pli: Ekena sotena chamāssasanto,


pli: Chahi kalāhitibhoti bhāgineyyo”ti.


pli: Tipallatthamigajātakaṁ chaṭṭhaṁ.


pli: “Evameva nūna rājānaṁ,


pli: vedehaṁ mithilaggahaṁ;


pli: Assā vahanti ājaññā,


pli: yathā haṁsā vinīlakaṁ”.


pli: “Vinīla duggaṁ bhajasi,


pli: abhūmiṁ tāta sevasi;


pli: Gāmantakāni sevassu,


pli: etaṁ mātālayaṁ tavāti.


pli: Vinīlajātakaṁ dasamaṁ.


pli: Daḷhavaggo paṭhamo.


pli: Varaballika daddara sūkarako,


pli: Uraguttama pañcamabhaggavaro;


pli: Mahatīcamu yāva siṅgālavaro,


pli: Suhanuttama mora vinīlaṁ dasā”ti.


pli: 1. Indasamānagottajātaka


pli: “Na santhavaṁ kāpurisena kayirā,


pli: Ariyo anariyena pajānamatthaṁ;


pli: Cirānuvutthopi karoti pāpaṁ,


pli: Gajo yathā indasamānagottaṁ.


pli: Yaṁ tveva jaññā sadiso mamanti,


pli: Sīlena paññāya sutena cāpi;


pli: Teneva mettiṁ kayirātha saddhiṁ,


pli: Sukho have sappurisena saṅgamo”ti.


pli: Indasamānagottajātakaṁ paṭhamaṁ.


pli: 2. Santhavajātaka


pli: “Na santhavasmā paramatthi pāpiyo,


pli: Yo santhavo kāpurisena hoti;


pli: Santappito sappinā pāyasena,


pli: Kicchākataṁ paṇṇakuṭiṁ adayhi.


pli: Na santhavasmā paramatthi seyyo,


pli: Yo santhavo sappurisena hoti;


pli: Sīhassa byagghassa ca dīpino ca,


pli: Sāmā mukhaṁ lehati santhavenā”ti.


pli: Santhavajātakaṁ dutiyaṁ.


pli: “Kāḷā migā setadantā tavīme,


pli: Parosataṁ hemajālābhichannā;


pli: Te te dadāmīti susīma brūsi,


pli: Anussaraṁ pettipitāmahānaṁ”.


pli: “Kāḷā migā setadantā mamīme,


pli: Te te dadāmīti vadāmi māṇava,


pli: Anussaraṁ pettipitāmahānan”ti.


pli: Susīmajātakaṁ tatiyaṁ.


pli: “Yannu gijjho yojanasataṁ,


pli: kuṇapāni avekkhati;


pli: Kasmā jālañca pāsañca,


pli: āsajjāpi na bujjhasi”.


pli: “Yadā parābhavo hoti,


pli: poso jīvitasaṅkhaye;


pli: Atha jālañca pāsañca,


pli: āsajjāpi na bujjhatī”ti.


pli: Gijjhajātakaṁ catutthaṁ.


pli: “Sandhiṁ katvā amittena,


pli: aṇḍajena jalābuja;


pli: Vivariya dāṭhaṁ sesi,


pli: kuto te bhayamāgataṁ”.


pli: “Saṅketheva amittasmiṁ,


pli: mittasmimpi na vissase;


pli: Abhayā bhayamuppannaṁ,


pli: api mūlāni kantatī”ti.


pli: Nakulajātakaṁ pañcamaṁ.


pli: 6. Upasāḷakajātaka


pli: “Upasāḷakanāmāni,


pli: sahassāni catuddasa;


pli: Asmiṁ padese daḍḍhāni,


pli: natthi loke anāmataṁ.


pli: Yamhi saccañca dhammo ca,


pli: ahiṁsā saṁyamo damo;


pli: Etaṁ ariyā sevanti,


pli: etaṁ loke anāmatan”ti.


pli: Upasāḷakajātakaṁ chaṭṭhaṁ.


pli: 7. Samiddhijātaka


pli: “Abhutvā bhikkhasi bhikkhu,


pli: Na hi bhutvāna bhikkhasi;


pli: Bhutvāna bhikkhu bhikkhassu,


pli: Mā taṁ kālo upaccagā.


pli: Kālaṁ vohaṁ na jānāmi,


pli: channo kālo na dissati;


pli: Tasmā abhutvā bhikkhāmi,


pli: mā maṁ kālo upaccagā”ti.


pli: Samiddhijātakaṁ sattamaṁ.


pli: 8. Sakuṇagghijātaka


pli: “Seno balasā patamāno,


pli: lāpaṁ gocaraṭhāyinaṁ;


pli: Sahasā ajjhappattova,


pli: maraṇaṁ tenupāgami.


pli: Sohaṁ nayena sampanno,


pli: pettike gocare rato;


pli: Apetasattu modāmi,


pli: sampassaṁ atthamattano”ti.


pli: Sakuṇagghijātakaṁ aṭṭhamaṁ.


pli: “Yo ve mettena cittena,


pli: sabbalokānukampati;


pli: Uddhaṁ adho ca tiriyaṁ,


pli: appamāṇena sabbaso.


pli: Appamāṇaṁ hitaṁ cittaṁ,


pli: paripuṇṇaṁ subhāvitaṁ;


pli: Yaṁ pamāṇakataṁ kammaṁ,


pli: na taṁ tatrāvasissatī”ti.


pli: Arakajātakaṁ navamaṁ.


pli: “Kāḷe vā yadi vā juṇhe,


pli: yadā vāyati māluto;


pli: Vātajāni hi sītāni,


pli: ubhotthamaparājitā”ti.


pli: Mālutajātakaṁ sattamaṁ.


pli: 10. Kakaṇṭakajātaka


pli: “Nāyaṁ pure uṇṇamati,


pli: toraṇagge kakaṇṭako;


pli: Mahosadha vijānāhi,


pli: kena thaddho kakaṇṭako”.


pli: “Aladdhapubbaṁ laddhāna,


pli: aḍḍhamāsaṁ kakaṇṭako;


pli: Atimaññati rājānaṁ,


pli: vedehaṁ mithilaggahan”ti.


pli: Kakaṇṭakajātakaṁ dasamaṁ.


pli: Santhavavaggo dutiyo.


pli: Atha indasamāna sapaṇṇakuṭi,


pli: Susimuttama gijjha jalābujako;


pli: Upasāḷaka bhikkhu salāpavaro,


pli: Atha mettavaro dasapuṇṇamatīti.


pli: 1. Kalyāṇadhammajātaka


pli: “Kalyāṇadhammoti yadā janinda,


pli: Loke samaññaṁ anupāpuṇāti;


pli: Tasmā na hiyyetha naro sapañño,


pli: Hiriyāpi santo dhuramādiyanti.


pli: Sāyaṁ samaññā idha majja pattā,


pli: Kalyāṇadhammoti janinda loke;


pli: Tāhaṁ samekkhaṁ idha pabbajissaṁ,


pli: Na hi matthi chando idha kāmabhoge”ti.


pli: Kalyāṇadhammajātakaṁ paṭhamaṁ.


pli: “Ko nu saddena mahatā,


pli: abhinādeti daddaraṁ;


pli: Taṁ sīhā nappaṭinadanti,


pli: ko nāmeso migādhibhū”.


pli: “Adhamo migajātānaṁ,


pli: siṅgālo tāta vassati;


pli: Jātimassa jigucchantā,


pli: tuṇhī sīhā samacchare”ti.


pli: Daddarajātakaṁ dutiyaṁ.


pli: “Tāta māṇavako eso,


pli: tālamūlaṁ apassito;


pli: Agārakañcidaṁ atthi,


pli: handa demassagārakaṁ”.


pli: “Mā kho tvaṁ tāta pakkosi,


pli: dūseyya no agārakaṁ;


pli: Netādisaṁ mukhaṁ hoti,


pli: brāhmaṇassa susīlino”ti.


pli: Makkaṭajātakaṁ tatiyaṁ.


pli: 4. Dubbhiyamakkaṭajātaka


pli: “Adamha te vāri pahūtarūpaṁ,


pli: Ghammābhitattassa pipāsitassa;


pli: So dāni pitvāna kiriṅkarosi,


pli: Asaṅgamo pāpajanena seyyo”.


pli: “Ko te suto vā diṭṭho vā,


pli: sīlavā nāma makkaṭo;


pli: Idāni kho taṁ ohacchaṁ,


pli: esā asmāka dhammatā”ti.


pli: Dubbhiyamakkaṭajātakaṁ catutthaṁ.


pli: 5. Ādiccupaṭṭhānajātaka


pli: “Sabbesu kira bhūtesu,


pli: santi sīlasamāhitā;


pli: Passa sākhāmigaṁ jammaṁ,


pli: ādiccamupatiṭṭhati”.


pli: “Nāssa sīlaṁ vijānātha,


pli: anaññāya pasaṁsatha;


pli: Aggihuttañca uhannaṁ,


pli: dve ca bhinnā kamaṇḍalū”ti.


pli: Ādiccupaṭṭhānajātakaṁ pañcamaṁ.


pli: 6. Kaḷāyamuṭṭhijātaka


pli: “Bālo vatāyaṁ dumasākhagocaro,


pli: Paññā janinda nayimassa vijjati;


pli: Kaḷāyamuṭṭhiṁ avakiriya kevalaṁ,


pli: Ekaṁ kaḷāyaṁ patitaṁ gavesati”.


pli: “Evameva mayaṁ rāja,


pli: ye caññe atilobhino;


pli: Appena bahuṁ jiyyāma,


pli: kaḷāyeneva vānaro”ti.


pli: Kaḷāyamuṭṭhijātakaṁ chaṭṭhaṁ.


pli: “Dhanuhatthakalāpehi,


pli: nettiṁ savaradhāribhi;


pli: Samantā parikiṇṇamha,


pli: kathaṁ mokkho bhavissati”.


pli: “Appeva bahukiccānaṁ,


pli: attho jāyetha koci naṁ;


pli: Atthi rukkhassa acchinnaṁ,


pli: khajjathaññeva tindukan”ti.


pli: Tindukajātakaṁ sattamaṁ.


pli: 8. Kacchapajātaka


pli: “Janittaṁ me bhavittaṁ me,


pli: iti paṅke avassayiṁ;


pli: Taṁ maṁ paṅko ajjhabhavi,


pli: yathā dubbalakaṁ tathā;


pli: Taṁ taṁ vadāmi bhaggava,


pli: suṇohi vacanaṁ mama”.


pli: “Gāme vā yadi vā raññe,


pli: sukhaṁ yatrādhigacchati;


pli: Taṁ janittaṁ bhavittañca,


pli: purisassa pajānato;


pli: Yamhi jīve tamhi gacche,


pli: na niketahato siyā”ti.


pli: Kacchapajātakaṁ aṭṭhamaṁ.


pli: 9. Satadhammajātaka


pli: “Tañca appañca ucchiṭṭhaṁ,


pli: tañca kicchena no adā;


pli: Sohaṁ brāhmaṇajātiko,


pli: yaṁ bhuttaṁ tampi uggataṁ”.


pli: “Evaṁ dhammaṁ niraṅkatvā,


pli: Yo adhammena jīvati;


pli: Satadhammova lābhena,


pli: Laddhenapi na nandatī”ti.


pli: Satadhammajātakaṁ navamaṁ.


pli: 8. Matakabhattajātaka


pli: “Evañce sattā jāneyyuṁ,


pli: dukkhāyaṁ jātisambhavo;


pli: Na pāṇo pāṇinaṁ haññe,


pli: pāṇaghātī hi socatī”ti.


pli: Matakabhattajātakaṁ aṭṭhamaṁ.


pli: 10. Duddadajātaka


pli: “Duddadaṁ dadamānānaṁ,


pli: dukkaraṁ kamma kubbataṁ;


pli: Asanto nānukubbanti,


pli: sataṁ dhammo durannayo”.


pli: “Tasmā satañca asataṁ,


pli: nānā hoti ito gati;


pli: Asanto nirayaṁ yanti,


pli: santo saggaparāyaṇāti.


pli: Duddadajātakaṁ dasamaṁ.


pli: Kalyāṇavaggo tatiyo.


pli: Susamaññamigādhibhū māṇavako,


pli: Vāripahūtarūpādiccupaṭṭhānā;


pli: Sakaḷāyasatindukapaṅka puna,


pli: Satadhamma sududdadakena dasā”ti.


pli: Dhanuggaho asadiso,


pli: rājaputto mahabbalo;


pli: Dūrepātī akkhaṇavedhī,


pli: mahākāyappadālano.


pli: Sabbāmitte raṇaṁ katvā,


pli: na ca kañci viheṭhayi;


pli: Bhātaraṁ sotthiṁ katvāna,


pli: saṁyamaṁ ajjhupāgamīti.


pli: Asadisajātakaṁ paṭhamaṁ.


pli: 2. Saṅgāmāvacarajātaka


pli: “Saṅgāmāvacaro sūro,


pli: balavā iti vissuto;


pli: Kiṁ nu toraṇamāsajja,


pli: paṭikkamasi kuñjara.


pli: Omadda khippaṁ palighaṁ,


pli: esikāni ca abbaha;


pli: Toraṇāni ca madditvā,


pli: khippaṁ pavisa kuñjarā”ti.


pli: Saṅgāmāvacarajātakaṁ dutiyaṁ.


pli: 3. Vālodakajātaka


pli: “Vālodakaṁ apparasaṁ nihīnaṁ,


pli: Pitvā mado jāyati gadrabhānaṁ;


pli: Imañca pitvāna rasaṁ paṇītaṁ,


pli: Mado na sañjāyati sindhavānaṁ”.


pli: “Appaṁ pivitvāna nihīnajacco,


pli: So majjatī tena janinda puṭṭho;


pli: Dhorayhasīlī ca kulamhi jāto,


pli: Na majjatī aggarasaṁ pivitvā”ti.


pli: Vālodakajātakaṁ tatiyaṁ.


pli: 4. Giridattajātaka


pli: “Dūsito giridattena,


pli: hayo sāmassa paṇḍavo;


pli: Porāṇaṁ pakatiṁ hitvā,


pli: tassevānuvidhiyyati.


pli: Sace ca tanujo poso,


pli: sikharākārakappito;


pli: Ānane naṁ gahetvāna,


pli: maṇḍale parivattaye;


pli: Khippameva pahantvāna,


pli: tassevānuvidhiyyatī”ti.


pli: Giridattajātakaṁ catutthaṁ.


pli: 5. Anabhiratijātaka


pli: “Yathodake āvile appasanne,


pli: Na passati sippikasambukañca;


pli: Sakkharaṁ vālukaṁ macchagumbaṁ,


pli: Evaṁ āvilamhi citte;


pli: Na passati attadatthaṁ paratthaṁ.


pli: Yathodake acche vippasanne,


pli: So passati sippikasambukañca;


pli: Evaṁ anāvilamhi citte;


pli: So passati attadatthaṁ paratthan”ti.


pli: Anabhiratijātakaṁ pañcamaṁ.


pli: 6. Dadhivāhanajātaka


pli: “Vaṇṇagandharasūpeto,


pli: amboyaṁ ahuvā pure;


pli: Tameva pūjaṁ labhamāno,


pli: kenambo kaṭukapphalo”.


pli: “Pucimandaparivāro,


pli: ambo te dadhivāhana;


pli: Mūlaṁ mūlena saṁsaṭṭhaṁ,


pli: sākhā sākhā nisevare;


pli: Asātasannivāsena,


pli: tenambo kaṭukapphalo”ti.


pli: Dadhivāhanajātakaṁ chaṭṭhaṁ.


pli: 7. Catumaṭṭhajātaka


pli: “Ucce viṭabhimāruyha,


pli: mantayavho rahogatā;


pli: Nīce oruyha mantavho,


pli: migarājāpi sossati.


pli: Yaṁ suvaṇṇo suvaṇṇena,


pli: devo devena mantaye;


pli: Kiṁ tettha catumaṭṭhassa,


pli: bilaṁ pavisa jambukā”ti.


pli: Catumaṭṭhajātakaṁ sattamaṁ.


pli: 8. Sīhakotthujātaka


pli: “Sīhaṅgulī sīhanakho,


pli: sīhapādapatiṭṭhito;


pli: So sīho sīhasaṅghamhi,


pli: eko nadati aññathā”.


pli: “Mā tvaṁ nadi rājaputta,


pli: appasaddo vane vasa;


pli: Sarena kho taṁ jāneyyuṁ,


pli: na hi te pettiko saro”ti.


pli: Sīhakotthujātakaṁ aṭṭhamaṁ.


pli: 9. Sīhacammajātaka


pli: “Netaṁ sīhassa naditaṁ,


pli: na byagghassa na dīpino;


pli: Pāruto sīhacammena,


pli: jammo nadati gadrabho”.


pli: “Cirampi kho taṁ khādeyya,


pli: gadrabho haritaṁ yavaṁ;


pli: ravamānova dūsayī”ti.


pli: Sīhacammajātakaṁ navamaṁ.


pli: 9. Āyācitabhattajātaka


pli: “Sace mucce pecca mucce,


pli: Muccamāno hi bajjhati;


pli: Na hevaṁ dhīrā muccanti,


pli: Mutti bālassa bandhanan”ti.


pli: Āyācitabhattajātakaṁ navamaṁ.


pli: 10. Sīlānisaṁsajātaka


pli: “Passa saddhāya sīlassa,


pli: cāgassa ca ayaṁ phalaṁ;


pli: Nāgo nāvāya vaṇṇena,


pli: saddhaṁ vahatupāsakaṁ.


pli: Sabbhireva samāsetha,


pli: sabbhi kubbetha santhavaṁ;


pli: Satañhi sannivāsena,


pli: sotthiṁ gacchati nhāpito”ti.


pli: Sīlānisaṁsajātakaṁ dasamaṁ.


pli: Asadisavaggo catuttho.


pli: Dhanuggaha kuñjara apparaso,


pli: Giridattamanāvilacittavaraṁ;


pli: Dadhivāhana jambūka sīhanakho,


pli: Haritayava nāgavarena dasāti.


pli: “Api ruhaka chinnāpi,


pli: jiyā sandhīyate puna;


pli: Sandhīyassu purāṇiyā,


pli: mā kodhassa vasaṁ gami”.


pli: “Vijjamānesu vākesu,


pli: vijjamānesu kārisu;


pli: Aññaṁ jiyaṁ karissāmi,


pli: alaññeva purāṇiyā”ti.


pli: Ruhakajātakaṁ paṭhamaṁ.


pli: 2. Sirikāḷakaṇṇijātaka


pli: “Itthī siyā rūpavatī,


pli: sā ca sīlavatī siyā;


pli: Puriso taṁ na iccheyya,


pli: saddahāsi mahosadha”.


pli: “Saddahāmi mahārāja,


pli: puriso dubbhago siyā;


pli: Sirī ca kāḷakaṇṇī ca,


pli: na samenti kudācanan”ti.


pli: Sirikāḷakaṇṇijātakaṁ dutiyaṁ.


pli: 3. Cūḷapadumajātaka


pli: “Ayameva sā ahamapi so anañño,


pli: Ayameva so hatthacchinno anañño;


pli: Yamāha ‘komārapatī maman’ti,


pli: Vajjhitthiyo natthi itthīsu saccaṁ.


pli: Imañca jammaṁ musalena hantvā,


pli: Luddaṁ chavaṁ paradārūpaseviṁ;


pli: Imissā ca naṁ pāpapatibbatāya,


pli: Jīvantiyā chindatha kaṇṇanāsan”ti.


pli: Cūḷapadumajātakaṁ tatiyaṁ.


pli: 4. Maṇicorajātaka


pli: “Na santi devā pavasanti nūna,


pli: Na hi nūna santi idha lokapālā;


pli: Sahasā karontānamasaññatānaṁ,


pli: Na hi nūna santī paṭisedhitāro”.


pli: “Akāle vassatī tassa,


pli: kāle tassa na vassati;


pli: Saggā ca cavati ṭhānā,


pli: nanu so tāvatā hato”ti.


pli: Maṇicorajātakaṁ catutthaṁ.


pli: 5. Pabbatūpattharajātaka


pli: “Pabbatūpatthare ramme,


pli: jātā pokkharaṇī sivā;


pli: Taṁ siṅgālo apāpāyi,


pli: jānaṁ sīhena rakkhitaṁ”.


pli: “Pivanti ce mahārāja,


pli: sāpadāni mahānadiṁ;


pli: Na tena anadī hoti,


pli: khamassu yadi te piyā”ti.


pli: Pabbatūpattharajātakaṁ pañcamaṁ.


pli: 6. Valāhakassajātaka


pli: “Ye na kāhanti ovādaṁ,


pli: narā buddhena desitaṁ;


pli: Byasanaṁ te gamissanti,


pli: rakkhasīhiva vāṇijā.


pli: Ye ca kāhanti ovādaṁ,


pli: Sotthiṁ pāraṁ gamissanti,


pli: valāheneva vāṇijā”ti.


pli: Valāhakassajātakaṁ chaṭṭhaṁ.


pli: 7. Mittāmittajātaka


pli: “Na naṁ umhayate disvā,


pli: na ca naṁ paṭinandati;


pli: Cakkhūni cassa na dadāti,


pli: paṭilomañca vattati.


pli: Ete bhavanti ākārā,


pli: amittasmiṁ patiṭṭhitā;


pli: Yehi amittaṁ jāneyya,


pli: disvā sutvā ca paṇḍito”ti.


pli: Mittāmittajātakaṁ sattamaṁ.


pli: “Pavāsā āgato tāta,


pli: idāni nacirāgato;


pli: Kaccinnu tāta te mātā,


pli: na aññamupasevati”.


pli: “Na kho panetaṁ subhaṇaṁ,


pli: Giraṁ saccupasaṁhitaṁ;


pli: Sayetha poṭṭhapādova,


pli: Mummure upakūthito”ti.


pli: Rādhajātakaṁ aṭṭhamaṁ.


pli: 9. Gahapatijātaka


pli: “Ubhayaṁ me na khamati,


pli: ubhayaṁ me na ruccati;


pli: Yācāyaṁ koṭṭhamotiṇṇā,


pli: nāddasaṁ iti bhāsati.


pli: Taṁ taṁ gāmapati brūmi,


pli: kadare appasmi jīvite;


pli: Dve māse saṅgaraṁ katvā,


pli: maṁsaṁ jaraggavaṁ kisaṁ;


pli: Appattakāle codesi,


pli: tampi mayhaṁ na ruccatī”ti.


pli: Gahapatijātakaṁ navamaṁ.


pli: 2. Vaṇṇupathajātaka


pli: “Akilāsuno vaṇṇupathe khaṇantā,


pli: Udaṅgaṇe tattha papaṁ avinduṁ;


pli: Evaṁ munī viriyabalūpapanno,


pli: Akilāsu vinde hadayassa santin”ti.


pli: Vaṇṇupathajātakaṁ dutiyaṁ.


pli: 10. Naḷapānajātaka


pli: “Disvā padamanuttiṇṇaṁ,


pli: Disvānotaritaṁ padaṁ;


pli: Naḷena vāriṁ pissāma,


pli: Neva maṁ tvaṁ vadhissasī”ti.


pli: Naḷapānajātakaṁ dasamaṁ.


pli: Sīlavaggo dutiyo.


pli: Atha lakkhaṇa sākha dhiratthu puna,


pli: Na kiratthi rasehi kharādiyā;


pli: Atibhoti vara māluta pāṇa,


pli: Muccena naḷaavhayanena bhavanti dasāti.


pli: 10. Sādhusīlajātaka


pli: “Sarīradabyaṁ vuḍḍhabyaṁ,


pli: sojaccaṁ sādhusīliyaṁ;


pli: Brāhmaṇaṁ teva pucchāma,


pli: kaṁ nu tesaṁ vanimhase”.


pli: “Attho atthi sarīrasmiṁ,


pli: vuḍḍhabyassa namo kare;


pli: Attho atthi sujātasmiṁ,


pli: sīlaṁ asmāka ruccatī”ti.


pli: Sādhusīlajātakaṁ dasamaṁ.


pli: Ruhakavaggo pañcamo.


pli: Apiruhaka rūpavatī musalo,


pli: Pavasanti sapañcamapokkharaṇī;


pli: Atha muttimavāṇija umhayate,


pli: Ciraāgata koṭṭha sarīra dasāti.


pli: 1. Bandhanāgārajātaka


pli: “Na taṁ daḷhaṁ bandhanamāhu dhīrā,


pli: Yadāyasaṁ dārujapabbajañca;


pli: Sārattarattā maṇikuṇḍalesu,


pli: Puttesu dāresu ca yā apekkhā.


pli: Etaṁ daḷhaṁ bandhanamāhu dhīrā,


pli: Ohārinaṁ sīthilaṁ duppamuñcaṁ;


pli: Etampi chetvāna vajanti dhīrā,


pli: Anapekkhino kāmasukhaṁ pahāyā”ti.


pli: Bandhanāgārajātakaṁ paṭhamaṁ.


pli: 2. Keḷisīlajātaka


pli: “Haṁsā koñcā mayūrā ca,


pli: hatthayo pasadā migā;


pli: Sabbe sīhassa bhāyanti,


pli: natthi kāyasmi tulyatā.


pli: Evameva manussesu,


pli: daharo cepi paññavā;


pli: So hi tattha mahā hoti,


pli: neva bālo sarīravā”ti.


pli: Keḷisīlajātakaṁ dutiyaṁ.


pli: “Virūpakkhehi me mettaṁ,


pli: Mettaṁ erāpathehi me;


pli: Chabyāputtehi me mettaṁ,


pli: Mettaṁ kaṇhāgotamakehi ca.


pli: Apādakehi me mettaṁ,


pli: mettaṁ dvipādakehi me;


pli: Catuppadehi me mettaṁ,


pli: mettaṁ bahuppadehi me.


pli: Mā maṁ apādako hiṁsi,


pli: mā maṁ hiṁsi dvipādako;


pli: Mā maṁ catuppado hiṁsi,


pli: mā maṁ hiṁsi bahuppado.


pli: Sabbe sattā sabbe pāṇā,


pli: sabbe bhūtā ca kevalā;


pli: Sabbe bhadrāni passantu,


pli: mā kañci pāpamāgamā.


pli: Pamāṇavantāni sarīsapāni;


pli: Ahivicchikasatapadī,


pli: Uṇṇanābhi sarabū mūsikā.


pli: Katā me rakkhā katā me parittā,


pli: Paṭikkamantu bhūtāni;


pli: Sohaṁ namo bhagavato,


pli: Namo sattannaṁ sammāsambuddhānan”ti.


pli: Khaṇḍajātakaṁ tatiyaṁ.


pli: “Api vīraka passesi,


pli: sakuṇaṁ mañjubhāṇakaṁ;


pli: Mayūragīvasaṅkāsaṁ,


pli: patiṁ mayhaṁ saviṭṭhakaṁ”.


pli: “Udakathalacarassa pakkhino,


pli: Niccaṁ āmakamacchabhojino;


pli: Tassānukaraṁ saviṭṭhako,


pli: Sevāle paliguṇṭhito mato”ti.


pli: Vīrakajātakaṁ catutthaṁ.


pli: 5. Gaṅgeyyajātaka


pli: “Sobhati maccho gaṅgeyyo,


pli: atho sobhati yāmuno;


pli: Catuppadoyaṁ puriso,


pli: nigrodhaparimaṇḍalo;


pli: Īsakāyatagīvo ca,


pli: sabbeva atirocati”.


pli: “Yaṁ pucchito na taṁ akkhāsi,


pli: Aññaṁ akkhāsi pucchito;


pli: Attappasaṁsako poso,


pli: Nāyaṁ asmāka ruccatī”ti.


pli: Gaṅgeyyajātakaṁ pañcamaṁ.


pli: 6. Kuruṅgamigajātaka


pli: “Iṅgha vaṭṭamayaṁ pāsaṁ,


pli: chinda dantehi kacchapa;


pli: Ahaṁ tathā karissāmi,


pli: yathā nehiti luddako”.


pli: “Kacchapo pāvisī vāriṁ,


pli: kuruṅgo pāvisī vanaṁ;


pli: Satapatto dumaggamhā,


pli: dūre putte apānayī”ti.


pli: Kuruṅgamigajātakaṁ chaṭṭhaṁ.


pli: “Ayamassakarājena,


pli: deso vicarito mayā;


pli: piyena patinā saha.


pli: Navena sukhadukkhena,


pli: porāṇaṁ apidhīyati;


pli: Tasmā assakaraññāva,


pli: kīṭo piyataro mamā”ti.


pli: Assakajātakaṁ sattamaṁ.


pli: 8. Susumārajātaka


pli: “Alaṁ metehi ambehi,


pli: jambūhi panasehi ca;


pli: Yāni pāraṁ samuddassa,


pli: varaṁ mayhaṁ udumbaro.


pli: Mahatī vata te bondi,


pli: na ca paññā tadūpikā;


pli: Susumāra vañcito mesi,


pli: gaccha dāni yathāsukhan”ti.


pli: Susumārajātakaṁ aṭṭhamaṁ.


pli: “Diṭṭhā mayā vane rukkhā,


pli: assakaṇṇā vibhīṭakā;


pli: Na tāni evaṁ sakkanti,


pli: yathā tvaṁ rukkha sakkasi”.


pli: “Purāṇakukkuṭo ayaṁ,


pli: bhetvā pañjaramāgato;


pli: Kusalo vāḷapāsānaṁ,


pli: apakkamati bhāsatī”ti.


pli: Kukkuṭajātakaṁ navamaṁ.


pli: 1. Kuruṅgamigajātaka


pli: “Ñātametaṁ kuruṅgassa,


pli: yaṁ tvaṁ sepaṇṇi siyyasi;


pli: Aññaṁ sepaṇṇi gacchāmi,


pli: na me te ruccate phalan”ti.


pli: Kuruṅgamigajātakaṁ paṭhamaṁ.


pli: 10. Kandagalakajātaka


pli: “Ambho ko nāma yaṁ rukkho,


pli: sinnapatto sakaṇṭako;


pli: Yattha ekappahārena,


pli: uttamaṅgaṁ vibhijjitaṁ”.


pli: “Acāri vatāyaṁ vitudaṁ vanāni,


pli: Kaṭṭhaṅgarukkhesu asārakesu;


pli: Athāsadā khadiraṁ jātasāraṁ,


pli: Yatthabbhidā garuḷo uttamaṅgan”ti.


pli: Kandagalakajātakaṁ dasamaṁ.


pli: Nataṁdaḷhavaggo chaṭṭho.


pli: Daḷhabandhana haṁsavaro ca puna,


pli: Virūpakkha saviṭṭhaka macchavaro;


pli: Sakuruṅga saassaka ambavaro,


pli: Puna kukkuṭako garuḷena dasāti.


pli: Bīraṇathambhavagga


pli: 1. Somadattajātaka


pli: “Akāsi yoggaṁ dhuvamappamatto,


pli: Saṁvaccharaṁ bīraṇathambhakasmiṁ;


pli: Byākāsi saññaṁ parisaṁ vigayha,


pli: Na niyyamo tāyati appapaññaṁ”.


pli: “Dvayaṁ yācanako tāta,


pli: somadatta nigacchati;


pli: Alābhaṁ dhanalābhaṁ vā,


pli: evaṁ dhammā hi yācanā”ti.


pli: Somadattajātakaṁ paṭhamaṁ.


pli: 2. Ucchiṭṭhabhattajātaka


pli: “Añño uparimo vaṇṇo,


pli: añño vaṇṇo ca heṭṭhimo;


pli: Brāhmaṇī tveva pucchāmi,


pli: kiṁ heṭṭhā kiñca uppari”.


pli: “Ahaṁ naṭosmi bhaddante,


pli: bhikkhakosmi idhāgato;


pli: Ayañhi koṭṭhamotiṇṇo,


pli: ayaṁ so yaṁ gavesasī”ti.


pli: Ucchiṭṭhabhattajātakaṁ dutiyaṁ.


pli: Bīraṇathambhavagga


pli: “Isīnamantaraṁ katvā,


pli: bharurājāti me sutaṁ;


pli: Ucchinno saha raṭṭhehi,


pli: sarājā vibhavaṅgato.


pli: Tasmā hi chandāgamanaṁ,


pli: nappasaṁsanti paṇḍitā;


pli: Aduṭṭhacitto bhāseyya,


pli: giraṁ saccupasaṁhitan”ti.


pli: Bharujātakaṁ tatiyaṁ.


pli: 4. Puṇṇanadījātaka


pli: “Puṇṇaṁ nadiṁ yena ca peyyamāhu,


pli: Jātaṁ yavaṁ yena ca guyhamāhu;


pli: Dūraṁ gataṁ yena ca avhayanti,


pli: So tyāgato handa ca bhuñja brāhmaṇa”.


pli: “Yato maṁ saratī rājā,


pli: vāyasampi pahetave;


pli: Haṁsā koñcā mayūrā ca,


pli: asatīyeva pāpiyā”ti.


pli: Puṇṇanadījātakaṁ catutthaṁ.


pli: Bīraṇathambhavagga


pli: 5. Kacchapajātaka


pli: “Avadhī vata attānaṁ,


pli: kacchapo byāharaṁ giraṁ;


pli: Suggahītasmiṁ kaṭṭhasmiṁ,


pli: vācāya sakiyāvadhi.


pli: Etampi disvā naravīriyaseṭṭha,


pli: Vācaṁ pamuñce kusalaṁ nātivelaṁ;


pli: Passasi bahubhāṇena,


pli: Kacchapaṁ byasanaṁ gatan”ti.


pli: Kacchapajātakaṁ pañcamaṁ.


pli: “Na māyamaggi tapati,


pli: na sūlo sādhutacchito;


pli: Yañca maṁ maññate macchī,


pli: aññaṁ so ratiyā gato.


pli: So maṁ dahati rāgaggi,


pli: cittaṁ cūpatapeti maṁ;


pli: Jālino muñcathāyirā maṁ,


pli: na kāme haññate kvacī”ti.


pli: Macchajātakaṁ chaṭṭhaṁ.


pli: Bīraṇathambhavagga


pli: “Sabbo loko attamano ahosi,


pli: Akovidā gāmadhammassa seggu;


pli: Komāri ko nāma tavajja dhammo,


pli: Yaṁ tvaṁ gahitā pavane parodasi”.


pli: “Yo dukkhaphuṭṭhāya bhaveyya tāṇaṁ,


pli: So me pitā dubbhi vane karoti;


pli: Sā kassa kandāmi vanassa majjhe,


pli: Yo tāyitā so sahasaṁ karotī”ti.


pli: Seggujātakaṁ sattamaṁ.


pli: 8. Kūṭavāṇijajātaka


pli: “Saṭhassa sāṭheyyamidaṁ sucintitaṁ,


pli: Paccoḍḍitaṁ paṭikūṭassa kūṭaṁ;


pli: Phālañce khādeyyuṁ mūsikā,


pli: Kasmā kumāraṁ kulalā na hareyyuṁ.


pli: Kūṭassa hi santi kūṭakūṭā,


pli: Bhavati cāpi nikatino nikatyā;


pli: Dehi puttanaṭṭha phālanaṭṭhassa phālaṁ,


pli: Mā te puttamahāsi phālanaṭṭho”ti.


pli: Kūṭavāṇijajātakaṁ aṭṭhamaṁ.


pli: Bīraṇathambhavagga


pli: 9. Garahitajātaka


pli: “Hiraññaṁ me suvaṇṇaṁ me,


pli: esā rattiṁ divā kathā;


pli: Dummedhānaṁ manussānaṁ,


pli: ariyadhammaṁ apassataṁ.


pli: Dve dve gahapatayo gehe,


pli: eko tattha amassuko;


pli: Lambatthano veṇikato,


pli: atho aṅkitakaṇṇako;


pli: Kīto dhanena bahunā,


pli: so taṁ vitudate janan”ti.


pli: Garahitajātakaṁ navamaṁ.


pli: 2. Kukkurajātaka


pli: “Ye kukkurā rājakulamhi vaddhā,


pli: Koleyyakā vaṇṇabalūpapannā;


pli: Teme na vajjhā mayamasma vajjhā,


pli: Nāyaṁ saghaccā dubbalaghātikāyan”ti.


pli: Kukkurajātakaṁ dutiyaṁ.


pli: Bīraṇathambhavagga


pli: 10. Dhammadhajajātaka


pli: “Sukhaṁ jīvitarūposi,


pli: raṭṭhā vivanamāgato;


pli: So ekako rukkhamūle,


pli: kapaṇo viya jhāyasi”.


pli: “Sukhaṁ jīvitarūposmi,


pli: kapaṇo viya jhāyāmi;


pli: Sataṁ dhammaṁ anussaran”ti.


pli: Dhammadhajajātakaṁ dasamaṁ.


pli: Bīraṇathambhavaggo sattamo.


pli: Atha bīraṇathambhavaro ca naṭo,


pli: Bharurājavaruttamapuṇṇanadī;


pli: Bahubhāṇi aggipavane mūsikā,


pli: Sahalambatthano kapaṇena dasāti.


pli: “Anikkasāvo kāsāvaṁ,


pli: yo vatthaṁ paridahissati;


pli: Apeto damasaccena,


pli: na so kāsāvamarahati.


pli: Yo ca vantakasāvassa,


pli: Sīlesu susamāhito;


pli: Upeto damasaccena,


pli: Sa ve kāsāvamarahatī”ti.


pli: Kāsāvajātakaṁ paṭhamaṁ.


pli: 2. Cūḷanandiyajātaka


pli: “Idaṁ tadācariyavaco,


pli: pārāsariyo yadabravi;


pli: Māsu tvaṁ akari pāpaṁ,


pli: yaṁ tvaṁ pacchā kataṁ tape.


pli: Yāni karoti puriso,


pli: tāni attani passati;


pli: Kalyāṇakārī kalyāṇaṁ,


pli: pāpakārī ca pāpakaṁ;


pli: Yādisaṁ vapate bījaṁ,


pli: tādisaṁ harate phalan”ti.


pli: Cūḷanandiyajātakaṁ dutiyaṁ.


pli: 3. Puṭabhattajātaka


pli: “Name namantassa bhaje bhajantaṁ,


pli: Kiccānukubbassa kareyya kiccaṁ;


pli: Nānatthakāmassa kareyya atthaṁ,


pli: Asambhajantampi na sambhajeyya.


pli: Caje cajantaṁ vanathaṁ na kayirā,


pli: Apetacittena na sambhajeyya;


pli: Dijo dumaṁ khīṇaphalanti ñatvā,


pli: Aññaṁ samekkheyya mahā hi loko”ti.


pli: Puṭabhattajātakaṁ tatiyaṁ.


pli: 4. Kumbhilajātaka


pli: “Yassete caturo dhammā,


pli: vānarinda yathā tava;


pli: Saccaṁ dhammo dhiti cāgo,


pli: diṭṭhaṁ so ativattati.


pli: Yassa cete na vijjanti,


pli: guṇā paramabhaddakā;


pli: diṭṭhaṁ so nātivattatī”ti.


pli: Kumbhilajātakaṁ catutthaṁ.


pli: 5. Khantivaṇṇajātaka


pli: “Atthi me puriso deva,


pli: sabbakiccesu byāvaṭo;


pli: Tassa cekoparādhatthi,


pli: tattha tvaṁ kinti maññasi”.


pli: “Amhākampatthi puriso,


pli: ediso idha vijjati;


pli: Dullabho aṅgasampanno,


pli: khantirasmāka ruccatī”ti.


pli: Khantivaṇṇajātakaṁ pañcamaṁ.


pli: “Kāle nikkhamanā sādhu,


pli: nākāle sādhu nikkhamo;


pli: Akālena hi nikkhamma,


pli: ekakampi bahujjano;


pli: Na kiñci atthaṁ joteti,


pli: dhaṅkasenāva kosiyaṁ.


pli: Dhīro ca vidhividhānaññū,


pli: paresaṁ vivarānugū;


pli: Sabbāmitte vasīkatvā,


pli: kosiyova sukhī siyā”ti.


pli: Kosiyajātakaṁ chaṭṭhaṁ.


pli: 7. Gūthapāṇajātaka


pli: “Sūro sūrena saṅgamma,


pli: vikkantena pahārinā;


pli: Ehi nāga nivattassu,


pli: kiṁ nu bhīto palāyasi;


pli: Passantu aṅgamagadhā,


pli: mama tuyhañca vikkamaṁ”.


pli: “Na taṁ pādā vadhissāmi,


pli: na dantehi na soṇḍiyā;


pli: Mīḷhena taṁ vadhissāmi,


pli: pūti haññatu pūtinā”ti.


pli: Gūthapāṇajātakaṁ sattamaṁ.


pli: 8. Kāmanītajātaka


pli: “Tayo giriṁ antaraṁ kāmayāmi,


pli: Pañcālā kuruyo kekake ca;


pli: Tatuttariṁ brāhmaṇa kāmayāmi,


pli: Tikiccha maṁ brāhmaṇa kāmanītaṁ”.


pli: “Kaṇhāhidaṭṭhassa karonti heke,


pli: Amanussapaviṭṭhassa karonti paṇḍitā;


pli: Na kāmanītassa karoti koci,


pli: Okkantasukkassa hi kā tikicchā”ti.


pli: Kāmanītajātakaṁ aṭṭhamaṁ.


pli: 9. Palāyitajātaka


pli: “Gajaggameghehi hayaggamālibhi,


pli: Rathūmijātehi sarābhivassebhi;


pli: Tharuggahāvaṭṭadaḷhappahāribhi,


pli: Parivāritā takkasilā samantato.


pli: Abhidhāvatha cūpadhāvatha ca,


pli: Vividhā vināditā vadantibhi;


pli: Vattatajja tumulo ghoso yathā,


pli: Vijjulatā jaladharassa gajjato”ti.


pli: Palāyitajātakaṁ navamaṁ.


pli: 3. Bhojājānīyajātaka


pli: “Api passena semāno,


pli: sallebhi sallalīkato;


pli: Seyyova vaḷavā bhojjo,


pli: yuñja maññeva sārathī”ti.


pli: Bhojājānīyajātakaṁ tatiyaṁ.


pli: 10. Dutiyapalāyitajātaka


pli: “Dhajamaparimitaṁ anantapāraṁ,


pli: Duppasahaṁ dhaṅkehi sāgaraṁva;


pli: Girimiva anilena duppasayho,


pli: Duppasaho ahamajjatādisena”.


pli: “Mā bāliyaṁ vilapi na hissa tādisaṁ,


pli: Viḍayhase na hi labhase nisedhakaṁ;


pli: Āsajjasi gajamiva ekacārinaṁ,


pli: Yo taṁ padā naḷamiva pothayissatī”ti.


pli: Dutiyapalāyitajātakaṁ dasamaṁ.


pli: Kāsāvavaggo aṭṭhamo.


pli: Varavatthavaco dumakhīṇaphalaṁ,


pli: Caturodhammavaraṁ purisuttama;


pli: Dhaṅkamagadhā ca tayogirināma,


pli: Gajaggavaro dhajavarena dasāti.


pli: “Yathāpi kītā purisassupāhanā,


pli: Sukhassa atthāya dukhaṁ udabbahe;


pli: Ghammābhitattā thalasā papīḷitā,


pli: Tasseva pāde purisassa khādare.


pli: Evameva yo dukkulīno anariyo,


pli: Tammāka vijjañca sutañca ādiya;


pli: Tameva so tattha sutena khādati,


pli: Anariyo vuccati dupāhanūpamo”ti.


pli: Upāhanajātakaṁ paṭhamaṁ.


pli: 2. Vīṇāguṇajātaka


pli: “Ekacintito yamattho,


pli: bālo apariṇāyako;


pli: Na hi khujjena vāmena,


pli: bhoti saṅgantumarahasi”.


pli: “Purisūsabhaṁ maññamānā,


pli: ahaṁ khujjamakāmayiṁ;


pli: Soyaṁ saṅkuṭito seti,


pli: chinnatanti yathā viṇā”ti.


pli: Vīṇāguṇajātakaṁ dutiyaṁ.


pli: “Kāmaṁ yahiṁ icchasi tena gaccha,


pli: Viddhosi mammamhi vikaṇṇakena;


pli: Hatosi bhattena suvāditena,


pli: Lolo ca macche anubandhamāno”.


pli: “Evampi lokāmisaṁ opatanto,


pli: Vihaññatī cittavasānuvattī;


pli: So haññatī ñātisakhāna majjhe,


pli: Macchānugo soriva suṁsumāro”ti.


pli: Vikaṇṇajātakaṁ tatiyaṁ.


pli: 4. Asitābhūjātaka


pli: “Tvameva dānimakara,


pli: Yaṁ kāmo byagamā tayi;


pli: Soyaṁ appaṭisandhiko,


pli: Kharachinnaṁva renukaṁ”.


pli: “Atricchaṁ atilobhena,


pli: atilobhamadena ca;


pli: Evaṁ hāyati atthamhā,


pli: ahaṁva asitābhuyā”ti.


pli: Asitābhūjātakaṁ catutthaṁ.


pli: 5. Vacchanakhajātaka


pli: “Sukhā gharā vacchanakha,


pli: sahiraññā sabhojanā;


pli: Yattha bhutvā pivitvā ca,


pli: sayeyyātha anussuko”.


pli: “Gharā nānīhamānassa,


pli: Gharā nābhaṇato musā;


pli: Gharā nādinnadaṇḍassa,


pli: Paresaṁ anikubbato;


pli: Evaṁ chiddaṁ durabhisambhavaṁ,


pli: Ko gharaṁ paṭipajjatī”ti.


pli: Vacchanakhajātakaṁ pañcamaṁ.


pli: “Bhaddako vatayaṁ pakkhī,


pli: dijo kumudasannibho;


pli: Vūpasantehi pakkhehi,


pli: mandamandova jhāyati”.


pli: “Nāssa sīlaṁ vijānātha,


pli: anaññāya pasaṁsatha;


pli: Amhe dijo na pāleti,


pli: tena pakkhī na phandatī”ti.


pli: Bakajātakaṁ chaṭṭhaṁ.


pli: “Ko nu kho bhagavā hetu,


pli: ekacce idha puggale;


pli: Atīva hadayaṁ nibbāti,


pli: cittañcāpi pasīdati”.


pli: “Pubbeva sannivāsena,


pli: paccuppannahitena vā;


pli: Evaṁ taṁ jāyate pemaṁ,


pli: uppalaṁva yathodake”ti.


pli: Sāketajātakaṁ sattamaṁ.


pli: “Iṅgha ekapadaṁ tāta,


pli: anekatthapadassitaṁ;


pli: Kiñci saṅgāhikaṁ brūsi,


pli: yenatthe sādhayemase”.


pli: “Dakkheyyekapadaṁ tāta,


pli: Tañca sīlena saññuttaṁ,


pli: khantiyā upapāditaṁ;


pli: Alaṁ mitte sukhāpetuṁ,


pli: amittānaṁ dukhāya cā”ti.


pli: Ekapadajātakaṁ aṭṭhamaṁ.


pli: 9. Haritamaṇḍūkajātaka


pli: “Āsīvisampi maṁ santaṁ,


pli: Paviṭṭhaṁ kumināmukhaṁ;


pli: Ruccate haritāmātā,


pli: Yaṁ maṁ khādanti macchakā”.


pli: “Vilumpateva puriso,


pli: yāvassa upakappati;


pli: Yadā caññe vilumpanti,


pli: so vilutto vilumpatī”ti.


pli: Haritamaṇḍūkajātakaṁ navamaṁ.


pli: “Yadā yadā yattha yadā,


pli: yattha yattha yadā yadā;


pli: Ājañño kurute vegaṁ,


pli: hāyanti tattha vāḷavā”ti.


pli: Ājaññajātakaṁ catutthaṁ.


pli: 10. Mahāpiṅgalajātaka


pli: “Sabbo jano hiṁsito piṅgalena,


pli: Tasmiṁ mate paccayā vedayanti;


pli: Piyo nu te āsi akaṇhanetto,


pli: Kasmā nu tvaṁ rodasi dvārapāla”.


pli: “Na me piyo āsi akaṇhanetto,


pli: Bhāyāmi paccāgamanāya tassa;


pli: Ito gato hiṁseyya maccurājaṁ,


pli: So hiṁsito āneyya puna idha”.


pli: “Daḍḍho vāhasahassehi,


pli: sitto ghaṭasatehi so;


pli: Parikkhatā ca sā bhūmi,


pli: mā bhāyi nāgamissatī”ti.


pli: Mahāpiṅgalajātakaṁ dasamaṁ.


pli: Upāhanavaggo navamo.


pli: Varupāhana khujja vikaṇṇakako,


pli: Asitābhuya pañcamavacchanakho;


pli: Dija pemavaruttamaekapadaṁ,


pli: Kumināmukha piṅgalakena dasāti.


pli: 1. Sabbadāṭhijātaka


pli: “Siṅgālo mānathaddho ca,


pli: parivārena atthiko;


pli: Pāpuṇi mahatiṁ bhūmiṁ,


pli: rājāsi sabbadāṭhinaṁ.


pli: Evameva manussesu,


pli: yo hoti parivāravā;


pli: So hi tattha mahā hoti,


pli: siṅgālo viya dāṭhinan”ti.


pli: Sabbadāṭhijātakaṁ paṭhamaṁ.


pli: “Bālo vatāyaṁ sunakho,


pli: yo varattaṁ na khādati;


pli: Bandhanā ca pamuñceyya,


pli: asito ca gharaṁ vaje”.


pli: “Aṭṭhitaṁ me manasmiṁ me,


pli: atho me hadaye kataṁ;


pli: Kālañca paṭikaṅkhāmi,


pli: yāva passupatū jano”ti.


pli: Sunakhajātakaṁ dutiyaṁ.


pli: “Sattatantiṁ sumadhuraṁ,


pli: rāmaṇeyyaṁ avācayiṁ;


pli: So maṁ raṅgamhi avheti,


pli: saraṇaṁ me hohi kosiya”.


pli: “Ahaṁ taṁ saraṇaṁ samma,


pli: Ahamācariyapūjako;


pli: Na taṁ jayissati sisso,


pli: Sissamācariya jessasī”ti.


pli: Guttilajātakaṁ tatiyaṁ.


pli: 4. Vigaticchajātaka


pli: “Yaṁ passati na taṁ icchati,


pli: Yañca na passati taṁ kiricchati;


pli: Maññāmi ciraṁ carissati,


pli: Na hi taṁ lacchati yaṁ sa icchati.


pli: Yaṁ labhati na tena tussati,


pli: Yañca pattheti laddhaṁ hīḷeti;


pli: Icchā hi anantagocarā,


pli: Vigaticchāna namo karomase”ti.


pli: Vigaticchajātakaṁ catutthaṁ.


pli: 5. Mūlapariyāyajātaka


pli: “Kālo ghasati bhūtāni,


pli: sabbāneva sahattanā;


pli: Yo ca kālaghaso bhūto,


pli: sa bhūtapacaniṁ paci”.


pli: “Bahūni narasīsāni,


pli: lomasāni brahāni ca;


pli: Gīvāsu paṭimukkāni,


pli: kocidevettha kaṇṇavā”ti.


pli: Mūlapariyāyajātakaṁ pañcamaṁ.


pli: 6. Bālovādajātaka


pli: “Hantvā chetvā vadhitvā ca,


pli: deti dānaṁ asaññato;


pli: Edisaṁ bhattaṁ bhuñjamāno,


pli: sa pāpena upalippati”.


pli: “Puttadārampi ce hantvā,


pli: Deti dānaṁ asaññato;


pli: Bhuñjamānopi sappañño,


pli: Na pāpena upalippatī”ti.


pli: Bālovādajātakaṁ chaṭṭhaṁ.


pli: 7. Pādañjalījātaka


pli: “Addhā pādañjalī sabbe,


pli: paññāya atirocati;


pli: Tathā hi oṭṭhaṁ bhañjati,


pli: uttariṁ nūna passati”.


pli: “Nāyaṁ dhammaṁ adhammaṁ vā,


pli: Atthānatthañca bujjhati;


pli: Aññatra oṭṭhanibbhogā,


pli: Nāyaṁ jānāti kiñcanan”ti.


pli: Pādañjalījātakaṁ sattamaṁ.


pli: 8. Kiṁsukopamajātaka


pli: “Sabbehi kiṁsuko diṭṭho,


pli: kinnvettha vicikicchatha;


pli: Na hi sabbesu ṭhānesu,


pli: sārathī paripucchito”.


pli: “Evaṁ sabbehi ñāṇehi,


pli: yesaṁ dhammā ajānitā;


pli: Te ve dhammesu kaṅkhanti,


pli: kiṁsukasmiṁva bhātaro”ti.


pli: Kiṁsukopamajātakaṁ aṭṭhamaṁ.


pli: “Ekaputtako bhavissasi,


pli: Tvañca no hessasi issaro kule;


pli: Oroha dumasmā sālaka,


pli: Ehi dāni gharakaṁ vajemase”.


pli: “Nanu maṁ suhadayoti maññasi,


pli: Yañca maṁ hanasi veḷuyaṭṭhiyā;